Nedelja, 12.01. 2003.\nNajveća mlekara na Balkanu u rukama stranaca\nSalford ušao u Imlek\nHolandska firma Stradivarijus uložiće 34,2 miliona dolara i postati većinski vlasnik\nBEOGRAD- U petak je održana maratonska sednica Skupštine akcionara AD Imleka na kojoj je doneta odluka o dokapitalizaciji Imleka. Holandska firma Stradivarijus uložiće u Imlek 34,2 miliona dolara. Stradivarijus je osnovao evropski investicioni fond "New world value Fond", a Salford je samo menadžer kompanija ovog fonda koji raspolaže sa oko 500 miliona dolara od kojih je 100 miliona namenjeno za investicije u Srbiji. Kao osnivači ovog evropskog fonda pominju se ruski biznismen Boris Brezovski, jedan šeik iz Emirata, kao i neka druga poznata imena iz svetskog biznisa.\nU Salfordu negiraju tvrdnje koje se mogu čuti u domaćim finansijskim krugovima da je ovaj fond obigravao oko godinu dana po Srbiji, pripremajući teren za ulazak u Imlek, ali i u neke druge domaće kompanije, da bi na kraju morao celu stvar da "podmaže" sa oko milion i po dolara.\n- Salford se već godinu dana interesuje za Imlek, jer je to najveća mlekara na Balkanu, u kojoj bi se uz investicije mogla stvoriti prepoznatljiva robna marka i osvojiti ceo ovaj region. Krajnja namera investitora je da kasnije Imlek proda po što boljoj ceni, kaže naš sagovornik iz domaćih finansijskih krugova. On priznaje da je to za Srbiju dobro, utoliko što će ovaj inostrani fond, inače zatvorenog tipa, investirati u Imlek i što ga ne kupuje sa namerom da ga zatvori, kao što rade multinacionalne kompanije da bi plasirale svoje robne marke. Ipak, po njegovom mišljenju, za dugoročne interese zemlje bi bilo najbolje da sačuva u svom vlasništvu nacionalnu mlekarsku kompaniju.\nU Salfordu, međutim, tvrde da u Imlek ne ulaze na mala vrata, već da je sve obavljeno po regularnoj proceduri, a da za dokapitalizaciju postoji saglasnost menadžmenta i Sindikata.\nInače, dokapitalizacijom sa 34,2 milina dolara Stradivarijus postaje, kažu u Salfordu, vlasnik 44 odsto akcija Imleka, s tim da se obavezuje da će, u slučaju da država nema druge ponude, otkupiti i 42 odsto akcija Imleka koje su u Akcijskom fondu, po istoj ceni, odnosno za 600 dinara po akciji. U Salfordu tvrde i da je uloga Dilojt tuša, inače oditora Imleka, bila samo u tome da izvrši procenu vrednosti kapitala, pri čemu je Salford učinio ustupak Imleku prihvatajući nominalnu vrednost firme od 43, a ne Dilojtovu od 41,7 miliona dolara. U Salfordu, takođe, objašnjavaju da Ministarstvo za privatizaciju nije bilo uključeno u ovaj posao, imajući u vidu da je Imlek ranije privatizovan i da je 58 odsto akcija u rukama zaposlenih, ali da je za ovaj aranžman dobijena saglasnost Agencije.\nStradivarijus većinski vlasnik\n- Nećemo se izboriti sa konkurencijom bez ulaganja u proizvodnju, preradu, dizajn i marketing. Sa Salfordom pregovaramo već godinu dana i na kraju smo postigli dogovor da Stradivarijus uloži 34,2 miliona dolara, čime stiče 44 odsto kapitala, ali 58 odsto u upravljačkom delu, kaže Sparavalo.\nBilo i nepovoljnijih\nSparavalo kaže da su imali i znatno nepovoljniju ponudu jedne inostrane mlekare koja ima interesa samo da održi proizvodnju kiselo mlečnih proizvoda, dezerta i svežih sireva, a da ih prerada mleka ne zanima. On tvrdi da bi, u slučaju da Skupština akcionara nije prihvatila ponudu Stradivarijusa, država iznela svoje akcije na prodaju, pri čemu je postojala šansa da ih kupi upravo ova inostrana mlekara.\nVladimir Čupić, izvršni direktor Agencije za privatizaciju, kaže da su oni samo pružili tehničku pomoć Akcijskom fondu. Čupić precizira da je Salford, odnosno Stradivarijus, dao čvrste garancije da akcije države u Imleku neće biti obezvređene.\nVlado Sparavalo, direktor Imleka, kompanije koja inače ima 14 mlekara u Srbiji, povodom neslaganja akcionara nekih mlekara da stranci postanu većinski vlasnici Imleka, kaže da se privatizacija mora dovesti do kraja, imajući u vidu da deo kapitala u rukama države nije prodat. On dodaje da je dokapitalizacija, kroz ulazak svežeg kapitala, najpovoljnija varijanta, jer je Imlek već dostigao svoj plafon, a ipak ne može da se nosi sa stranom konkurencijom.\nDirektor Imleka kaže i da je Stradivarijus dao garancije da u roku od pet godina neće otpuštati radnike, da će ispoštovati kolektivni ugovor, odmah povećati plate za deset odsto, a uložiće i milion evra za rešavanje stambenih pitanja radnika.\nU Salfordu su nam potvrdili da holandska firma, prema ugovoru, nakon pet godina može da proda Imlek.\nPosle Novog Sada, Cepter osiguranje će stanove ponuditi i Beograđanima\n"Trajal" tuži državu\nBožidar Đelić: Kurs neće naglo skakati\nNagrade Privredne komore Srbije niškim preduzećima


Od 9. jula javni poziv za učešće u sprovođenju mera energetske sanacije\nOd 9. jula će na zvaničnom sajtu Grada Zrenjanina biti objavljen javni poziv privrednim subjektima za učešće u sprovođenju mera energetske sanacije u stambenim zgradama, porodičnim kućama i stanovima, najavljeno je danas iz lokalne samouprave.\nGrad Zrenjanin je sa Ministarstvom rudarstva i energetike zaključio sporazum o sufinansiranju mera energetske efikasnosti, koje se odnose na zamenu stolarije i kotlova.\nPROČITAJTE JOŠ: “Božur” je već tri decenije pouzdana podrška u najtežim trenucima\nPo završetku prvog javnog poziva i objavljivanja rang liste privrednih subjekata koji će učestvovati u sprovođenju ovih mera, biće objavljen i javni poziv namenjen građanima. U njemu će, kako je saopšteno, biti detaljno navedeni kriterijumi za odabir krajnjih korisnika mera.\nZrenjanin je jedan od gradova u Srbiji koji je za ove namene izdvojio najviše novca iz sopstvenog budžeta, i to deset miliona dinara. Toliko je, recimo, izdvojio i Beograd. Ministarstvo rudarstva i energetike će Zrenjaninu dati još 7,4 miliona za realizaciju projekta.\nMeđu stanarima Sigurne kuće u Zrenjaninu i majka sa četvoro dece


Usluge poslovne podrške – ZSTAX\nOva usluga podrazumeva registrovanje sedišta ili adrese za prijem pošte, pri čemu mi preuzimamo ulogu vašeg administrativnog sedišta.\nREPUBLIKA SRBIJA - OSNOVNE INFORMACIJE\nRepublika Srbija je kontinentalna država koja se nalazi na raskrsnici puteva centralne i jugositočne Evrope i zahvata južni deo Panonske nizije i centralni deo Balkanskog poluostrva. Republika Srbija se prostire na 88.361 km2 i ima više od sedam miliona stanovnika. Beograd je glavni grad Republike Srbije i smešten je na ušću reke Save u Dunav. Sa 1,6 miliona stanovnika Beograd predstavlja administrativni, ekonomski i kulturni centar zemlje. Veći gradovi su još Novi Sad, Kragujevac, Niš i Subotica. Službeni jezik je srpski. Zvanična valuta je srpski dinar (RSD). Republika Srbija se nalazi u srednjeevropskoj vremenskoj zoni (GMT +1).\nGEOGRAFSKI I SAOBRAĆAJNI POLOŽAJ\nRepublika Srbija se nalazi na raskrsnici puteva Istočne i Zapadne Evrope koji moravsko- vardarskom i nišavsko-maričkom dolinom kao delom prirodne rute vodi na obale Egejskog mora, u Malu Aziju (Republiku Tursku) i dalje na Bliski istok. Evropski saobraćajni koridori 7 (reka Dunav) i 10 (drumski i železnički) prelaze preko teritorije Republike Srbije i ukrštaju se u Beogradu. Beogradski aerodrom Nikola Tesla je u 2016. godini imao gotovo 5.000.000 putnika što ga čini najprometnijim u reigonu. Železnička pruga Beograd–Bar povezuje glavni grad Republike Srbije sa ovom važnom jadranskom morskom lukom.\nČlanstvo u Evropskoj uniji je strateški prioritet u spoljnoj politici Republike Srbije. Republika Srbija je status kandidata za članstvo u Evropskoj uniji dobila 1. marta 2012, dok je odluku da se otvore pristupni pregovori Evropski savet doneo 28. juna 2013. godine.\nRepublika Srbija ima izuzetno liberalne propise koji strancima omogućavaju jednostavno osnivanje i registraciju privrednih društava ili preduzetničkih agencija. Republika Srbija je atraktivna destinacija za strane investiranje, kako za preseljenje postojećeg poslovanja tako i za njegovo započinjanje. Razlozi za to su najpre kvalifikovana stručna radna snaga koja se može angažovati pod, za investitora, izuzetno povoljnim uslovima, veoma povoljan geografski položaj koji čini jednostavnim nabavku, odnosno dalji plasman robe na veliko tržište Evropske unije, zemalja CEFTA i Ruske Federacije. Manja poreska opterećenja u odnosu na većinu evropskih zemalja odakle investitori najčešće dolaze uz različite državne podsticaje veoma su važan deo povoljne klime za strane investicije. Republika Srbija je prihvatila pravne tekovine Evropske unije u oblasti prava privrednih društava i zvaničnici obe strane ne očekuju nikakve teškoće u njihovom sprovođenju.\nRELEVANTNI SPORAZUMI ZA PRISTUP STRANIM TRŽIŠTIMA\nSporazum o stabilizaciji i pridruživanju između Evropske unije i njenih članica sa jedne strane i Republike Srbije sa druge strane (SSP), stupio na snagu 1. septembra\nPrelazni sporazum o trgovini i trgovinskim pitanjima između Evropske zajednice, sa jedne strane, i Republike Srbije, sa druge strane, koji je potpisan 29. aprila 2008;\nSporazum o slobodnoj trgovini Rusije i Savezne Republike Jugoslavije od 28. avgusta 2000. godine i Protokol između Vlade Republike Srbije i Vlade Ruske Federacije o izuzecima iz režima slobodne trgovine i pravilima o određivanju zemlje porekla robe;\nSporazum o izmeni i pristupanju sporazumu o slobodnoj trgovini u centralnoj Evropi – CEFTA 2006, stupio na snagu od 1. maja\nRepublika Srbija država rezidentsva stranog investitora mogu imati zaključen sporazum o izbegavanju dvostrukog oporezivanja koji se odnosi na porez na dobit, porez na dohodak i porez na imovinu i sl. Republika Srbija ima do sada zaključene sporazume o izbegavanju dvostrukog oporezivanja sa 59 država širom sveta. Stope poreza su određene ovim ugovorima. Standardna stopa poreza na dobit pravnih lica iznosi 15,00%. Opšta stopa PDV-a u Republici Srbiji iznosi 20,00%.\nStopa poreza na zarade iznosi 10,00%. Kada se govori o doprinosima za zaposlene koji padaju na teret poslodavca, stopa doprinosa za penzijsko i invalidsko osiguranje iznosi 12,00%, stopa doprinosa za zdravstveno iznosi 5,15% dok je stopa doprinosa za nezaposlenost 0,75%. Stopa doprinosa za zaposlene koji pada na njihov teret je identična i za penzijsko i invalidsko osiguranje iznosi 12%, za zdravstveno iznosi 5,15% dok je stopa doprinosa za nezaposlenost 0,75%. Republika Srbija i država rezidentstva stranog investitora mogu imati zaključen bilateralni sporazum sa ciljem usklađivanja primena nacionalnih zakonodavstava dveju država u oblasti socijalnog osiguranja čime bi se između ostalog garantovao jednak tretman državljana, odnosno osiguranika obe države u okviru nacionalnog zakonodavstva.\nBORAVAK I RADNE DOZVOLE U REPUBLICI SRBIJI\nUsled vizne liberalizacije za boravak u Republici Srbiji do 90 dana za državljane EU koji poseduju standardni pasoš nije potrebna viza. Za duži boravak neophodno je imati odobreni privremeni boravak i radnu dozvolu ukoliko je osnov boravka poslovna aktivnost. Jedna od mera podsticaja za strane investicije je i pojednostavljena procedura dobijanja boravišnih i radnih dozvola. Osnivanje privrednog društva, ogranka stranog privrednog društva ili preduzetničke agencije, upućivanje stranih državljana na rad u Republiku Srbiju, zapošljavanje stranca u domaćoj firmi samo su neki od osnova boravka za strance u Republici Srbiji. Pribavljanje radne dozvole je sledeći važan korak i blisko je povezan sa privremenim boravkom i njegovim produženjem. Celokupna procedura može trajati i kraće od 45 dana.\nZa nedržavljane EU broj dana boravka u Repubici Srbiji koji ne zahteva dobijanje vize zavisi od bilateralnog sporazuma. Pre nego što odlučite da otputujete u Republiku Srbiju, molimo vas da proverite da li vam je potrebna viza na zvaničnoj internet prezentaciji Minstarstva spoljnih poslova Republike Srbije na sledećem linku: http://www.mfa.gov.rs/en/consular-affairs/entry-serbia/visa-regime.\nŽIVOT ZA STRANCE U SRBIJI\nRepublika Srbija nudi strancima visok nivo kvaliteta života kroz bogat kulturni i društveni sadržaj. Broj stranaca je u konstantnom porastu, a brojne međunarodne škole i obdaništa čine da preseljenje u Republiku Srbiju ne bude komplikovano čak ni onima koji se odluče da se presele sa svojim porodicama. Veliki broj stanovnika aktivno govori ili se služi engleskim jezikom, dok se korišćenje engleskog jezika u poslovanju sve više zastupljeno. Zahvaljujući svom izuzetno dobrom geografskom položaju i saobraćajnoj povezanosti većina evropskih gradova nalazi na samo sat ili dva leta.\nZS TAX & CONSULTING DOO BEOGRAD\nZS Tax & Consulting doo Beograd (u daljem tesktu: ZS Tax) je računovodstvena i konsultantska kuća koja pruža knjigovodstvene i administaritivne usluge iz oblasti računovodstva, finansija i poreza u skladu sa Zakonom o računovodstvu, međunarodnim računovodstvenim propisima, poreskim zakonima kao i svim drugim relevantnim, važećim propisima Republike Srbije. Tim ZS Tax se sastoji od grupe visoko kvalifikovanog osoblja koje poseduje potrebno iskustvo, stručno znanje i veštine i teži kontinuiranom profesionalnom razvoju. Odlike koje čine naš tim su efikasnost, posvećenost poslu, kao i lični i iskustveni pristup u ciljnom rešavanju zahteva Klijenta.


MojMajstor® - Izgradnja zgrade, Primošten\nTrebam izvođača za izgradnju zgrade (šest stanova) po principu kljuć u ruke. Naplata kompenzacijom u stanovima (pola-pola). Zemljište udaljeno 150 m zračne linije od mora. Izdana izvršna građevinska dozvola, plaćem komunalni doprinos, priključci vode, struje i drugo. Zemljište i objekat iskolčeni za početak gradnje i otvaranje gradilišta. Poćetak gradnje može odmah.\nTrebam izgradnja zgrade


PRIŠTINSKI ANALITIČARI RAZOTKRILI KURTIJA: Evo zašto lažni premijer nikada neće sprovesti odluku o ZSO | Najnovije vesti - Srbija danas\n17.06.2021. • 18:44 Srbija Danas/Kosovo Online\nNjegova procena je da bi Zajednica srpskih opština doprinela disfunkcionalizaciji unitarnog poretka Kosova.\n- Verujem da bi ideje o geografskim i regionalnim udruženjima bez etnocentričnog karaktera bile pravo rešenje za zadovoljavanje svakodnevnih lokalnih potreba građana svih etničkih grupa na Kosovu - navodi Saljihu.\n- Zajednica srpskih opština mogla bi da se prihvati samo u okviru ustava i zakona Kosova. Vlada Kosova ne sme dopustiti da se stvori etnička zajednica, jer bi to povuklo i druge zajednice da imaju isti zahtev. Premijer Kurti treba da pronađe neku drugu soluciju, koja bi bila prihvatljiva za sve - ističe Sadiku.\nSadiku dodaje da se izjava američkog ambasadora, kao i prethodne poruke Sjedinjenih Američkih Država, ne smeju zanemariti, jer bi u tom slučaju bilo posledica po kosovske vlasti.\n- Predsednik Vlade Aljbın Kurtı treba vıše značaja da ukaže predlozima glavnog kosovskog sponzora Sjedinjenim Američkim Državama. Prvo, ozbiljno treba da shvati izjavu ambasadora Kosneta, ali i nedavnu odluku predsednika Bajdena, jer će zasigurno da dođe do izolacije Kosova ukoliko se vlasti suprotstave zahtevima stranih država - objašnjava Sadiku.\nOn kaže da premijer Aljbin Kurti u nastavku pregovora sa Srbijom treba da dostojanstveno čuva i brani interese Kosova, kako bi oni bili prihvaćeni od drugih strana u ovom procesu.\n- Njegov stav treba da bude onoliko, koliko mu dopušta Ustav Kosova, ne više od toga. Realno gledano, do sada vođeni razgovori su jedno te isto, Kosovo je branilo suverenitet i svoju nezavisnost a Srbija je svim snagama pokušavala da negira Kosovo kao nezavisnu državu - zaključio je Sadiku.\nAljbin Kurti Kosovo kim Briselski sporazum ZSO


Misterija: Napušten brod plovi ka Britaniji sa stotinama pacova na njemu – Nadlanu.com\nMisterija: Napušten brod plovi ka Britaniji sa stotinama pacova na njemu\nObjavljeno 24. jan 2014. / 14:56:27\nNeverovatna priča o napuštenom ratnom brodu čiju posadu čine samo i isljučivo pacovi, zvuči poput radnje horor filmova, zar ne?\nMeđutim, nakon pisanja britanskih tabloida, ova noćna mora mogla bi da postane realnost. Ali to nije tako verovatan slučaj, piše Gardijan.\nCeo problem leži u tome što ono što je u pitanju podatak koji još niko nije dokazao, jer niko evć godinama nije kročio na brod, priča Rejnolds danas. A tamo gde ne postoje proverene informacije, postoji dovoljno prostora za manipulaciju i širenje panike.\n“Pacovi danas zaista imaju lošu reklamu”, smatra dr Peni Hokins iz Kraljevskog društva za zaštitu od okrutnih životinja (RSPCA). Da, takvo društvo zaista postoji i veoma je korisno kada su ovakve situacije u pitanju.\nIzvor: b92/ Foto: Lilpop,Rau&Loewenstein / Wikimedia Commons


Beta 9. decembra 2020. 14:45\nEvropska komisija predstavila je danas novu Agendu za borbu protiv terorizma sa ciljem da podrži članice da bolje predvidjaju, sprečavaju, štite od terorističkih pretnji i odgovaraju na njih.\nPotpredsednik EK za unapredjenje evropskog načina života Margaritis Shinas rekao je da je Agendom u središte borbe protiv terorizma stavljeno ulaganje u otpornost društva na terorizam kroz mere za bolje sprečavanje radikalizacije i zaštitu javnog prostora od napada.\nKako je na predstavljanju novog programa rekla evropska komesarka za unutrašnje poslove Ilva Johanson, predloženo je da se Evropolu daju „moderna sredstva da podrži članice EU u njihovim istragama“.\nCiljevi Agende su identifikovanje ranjivosti i izgradnja kapaciteta za predvidjanje opasnosti, sprečavanje napada rešavanjem problema radikalizacije, smanjenje „ranjivosti“ infrastrukture kako bi se zaštitili gradovi i ljudi, i unapredjenje operativne podrške, krivičnog gonjenja i prava žrtava na bolji odgovor na napade.\nAkcije na predvidjanju, sprečavanju, zaštiti i odgovoru na terorizam uključiće zemlje partnere iz susedstva EU i šire, kao i povećani angažman medjunarodnih organizacija.\n„Komisija i Visoki predstavnik/potpredsednik će, prema potrebi, pojačati saradnju sa partnerima sa Zapadnog Balkana u oblasti vatrenog oružja, pregovarati sa zemljama Južnog susedstva o razmeni podataka sa Evropolom i pojačati stretašku i operativnu saradnju sa drugim regionima, poput Sahela i Roga Afrike, kao i sa drugim afričkim zemljama i ključnim regionima u Aziji“, navela je EK.\nTakodje će Komisija postaviti koordinatora za borbu protiv terorizma koji će tesno saradjivati sa članicama i Evropskim parlamentom.\nEvropol će dobiti mandat i da obradjuje složene baze podataka, unapredi saradnju sa Evropskim javim tužilaštvom, kao i zemljama partnerima van EU, i da pomogne da se razviju nove tehnologije koje odgovaraju potrebama policije.


Mercedes u Rumuniji pokrenuo proizvodnju novog 8G-DCT menjača - Auto Republika\nDaimler je započeo sa proizvodnjom novog tipa automatskog menjača u svojim pogonima smeštenim u središnjoj Rumuniji, odnosno u gradu Sebeš.\nNovi proizvod je poneo komercijalni naziv 8G-DCT, što predstavlja skraćenicu sledećeg naziva: osmostepena automatska transmisija sa dvostrukom spojnicom (eight gear–double clutch transmission). Nova menjačka kutija će svoju prvu primenu naći u nedavno predstavljenom modelu Mercedes-Benz B klase.\nPomenuta fabrika u Rumuniji je, za sada, jedina globalna lokacija na kojoj Daimler u ovom trenutku poseduje organizovanu proizvodnju ovog automatskog menjača, rekao je Klaus Ejhorn, generalni direktor kompanija Star Transmission i Star Assembly, rumunskom izdanju magazina romania-insider.com.\nDaimler je u Sebešu izgradio dve nove proizvodne hale koje se prostiru na ukupnoj površini od 54.000 kvadratnih metara. Sa proizvodnih traka smeštenih u ovom gradu, već silaze menjačke kutije koje poseduju sedam i devet stepeni prenosa.\n“Širenje proizvodnje menjačkih jedinica u Sebešu posebno naglašava značaj, fleksibilnost i visoke performanse proizvodnog centra u Rumuniji, u odnosu na ostale fabrike u proizvodnoj mreži kompanije Mercedes-Benz Cars,” rekao je Frank Dajs, direktor proizvodnje pogonskih sklopova firme Mercedes-Benz Cars.\nStar Assembly je drugi najveći izvoznik rumunske ekonomije, odmah iza Dacije i jedna od kompanija sa najvećim prihodima koji su u 2017. godini dostigli cifru od 1,67 milijardi evra. Daimler upravlja još jednim zavisnim društvom u Rumuniji, kompanijom Star Transmission, koja je u 2017. godini ostvarila 65 miliona evra prihoda.\ntags: 8G-DCT daimler mercedes Star Assembly Star Transmission\nprevious VW razmatra tužbu protiv Boscha na ime odštete zbog dizelgejta\nnext Amerika: Rekordan broj stradalih u industriji prevoza robe kamionom\nLamborghini ipak ne gleda u prošlost\n25/08/2021 - 06:47


Mandati im neće biti produženi: Stanković i Katnić izgubili povjerenje vlasti i napuštaju tužilaštvo! – Borba\nMandati im neće biti produženi: Stanković i Katnić izgubili povjerenje vlasti i napuštaju tužilaštvo!\nVrhovnom državnom tužiocu Ivici Stankoviću i Glavnim specijalnom tužiocu Milivoju Katniću neće biti produženi mandati koji im ističu sledeće godine, ekskluzivno saznaje Borba. Prema našim informacijama u vrhu DPS-a, ta partija će pitanje reorganizacije u tužilaštvu pokrenuti na Radnoj grupi, koja će se baviti izbornim zakonodavstvom. Naime, planirano je da ta Radna grupa koju će sačinjavati i predstavnici opozicije, obuhvati još neke segmente, ne samo izborno zakonodavstvo, pa će se i pitanje pravosuđa i tužilaštva naći na dnevnom redu. Stankoviću i Katniću mandati ističu naredne godine.\nSaradnja između policije i tužilaštva je nikad gora, a ceh bi trebali da plate njih dvojica. Takođe, kako saznajemo, ni Milo Đukanović nije zadovoljan radom tužilaštva.\n“Iako je u startu rad tužilaštva bio obećavajući, ubrzo se pokazalo da su rezultati bili mršavi. Za vrijeme Stankovića i Katnića imamo najveći broj nerasvijetljenih ubistava u Crnoj Gori, a poznato je da je po zakonu, tužilaštvo nosilac svih istražnih radnji. Katniću se zamjera što se kroz slučaj “državni udar” previše bavi politikom, kao i da je gaj predmet stavio u prvi plan, dok sve ostalo tapka u mjestu, kaže naš sagovornik iz vrha DPS-a.\nViše puta su i iz policije upirali prstom na tužilaštvo zbog čega nema konkretnijih rezultata u rasvetljavanju teških krivičnih djela.\n“Saradnja sa tužilštvom nije dobra i to je čak i laicima jasno. Nema zajedničkih istraga, tužioci se ponašaju kao šerifi, traže da im policija bude na usluzi, a rezulatat nema. Pojedini tužioci nijesu stručni da vode istrage, iako im to zakon nalaže, pa mnoge istrage tapkaju u mjestu, kaže sagovornik Borbe iz policije.\nSagovornik Borbe kaže da je najbezbolnije da se Stankoviću i Katniću ne produži mandat nego da se sada otvara još jedan front i kreće u njihovu smjenu, jer je neophodno da odrade predmet “državni udar”, a zatim da idu u penziju.


Foto: Printscreen/YouTube | Mediji: Šmit predlaže sankcije protiv Dodika\nSARAJEVO - Visoki predstavnik kojeg Republika Srpska ne priznaje Kristijan Šmit smatra da je moguć dogovor unutar EU o uvođenju sankcija srpskom članu Predsjedništva BiH Miloradu Dodiku. Šmit je nedavno rekao da bi sankcije bile dobra opcija, piše austrijski Standard.\nList dalje piše kako je "Bosna i Hercegovina od jeseni u najgoroj krizi od završetka rata 1995. godine, jer su Dodik i njegova stranka SNSD preduzeli konkretne korake na eliminaciji zajedničkih državnih struktura."\n"Međutim, EU se nije pridružio ovim američkim sankcijama. U EU postoje političari poput mađarskog premijera Viktora Orbana, koji čak podržavaju Dodika. Druge države, poput Austrije, zabrinute su zbog austrijskih kompanija koje su zastupljene u RS, ali diplomati takođe kažu da su zabrinuti zbog negativnih reakcija Srba u Beču. Njemačka se s druge strane aktivno zalaže za sankcije Dodiku", piše Standard.\n"Ove sedmice počinje nova runda pregovora o reformi izbornog zakona u Bosni i Hercegovini, koju su pokrenuli EU i SAD. Dosadašnji pregovori nisu dali nikakve rezultate. Osim tehničkih izmjena kojima se trebaju spriječiti prevare i koje ne zahtijevaju ustavne izmjene, hrvatski HDZ želi osigurati da ubuduće samo jedan od njegovih predstavnika može sjediti u državnom Predsjedništvu kao hrvatski član", piše Standard.\n"Iako to ne predstavlja diskriminaciju i ustavno je, za mnoge Hrvate ostaje politički neprihvatljivo", piše Standard.\nPomenuti list ocjenjuje da se "kompromis u cijeloj stvari čini malo vjerovatnim", prenosi DW.


Srbija: Vip ima najbržu mrežu\nSa zadovoljstvom odajemo priznanje kompaniji Vip za najbržu mobilnu mrežu u Srbiji 2017. godine. Naše rigorozne analize su jasno pokazale da Vip mreža svojim korisnicima pruža velike brzine mobilnog interneta, izjavio je Jamie Steven, izvršni potpredsednik kompanije Ookla.\nOokla priznanje je još jedan dokaz da našim korisnicima svakodnevno nudimo iskustvo izuzetno brze mreže. Prenos podataka u Vipu porastao je za 160% u odnosu na isti period prošle godine, pre svega zahvaljujući sve većem korišćenju 4G mreže, dok pametni telefoni čine više od polovine svih uređaja u našoj bazi. Korisnici zahtevaju brzu i pouzdanu mrežu, i zato ćemo nastaviti da unapređujemo njihovo iskustvo, izjavio je Dejan Turk, generalni direktor kompanije Vip mobile, dodajući da je od 2015. godine Vip investirao više od 100 miliona evra u razvoj mreže.


Preko Zoom platforme otpušteno 900 radnika | Biznis.rs\nBez prethodnog obaveštenja i uoči praznika otkaz dobilo oko devet odsto zaposlenih u Better.com\nPreko Zoom platforme otpušteno 900 radnika\n6.12.2021 17:46 Autor: Redakcija Biznis.rs 0\nAmerički startap za hipotekarne kredite Better.com otpustio je 900 zaposlenih i to na vebinaru putem Zoom platforme bez prethodnog obaveštenja i samo nekoliko dana...\nAmerički startap za hipotekarne kredite Better.com otpustio je 900 zaposlenih i to na vebinaru putem Zoom platforme bez prethodnog obaveštenja i samo nekoliko dana uoči praznika.\nIzvršni direktor kompanije Višal Garg (Vishal Garg) rekao je da kompanija otpušta oko devet odsto svoje radne snage, piše CNN Business.\n„Ako ste pozvani na ovaj video sasatanak, vi ste deo nesrećne grupe koja je otpuštena“, rekao je Garg u razgovoru, do čijeg video snimak je došao i CNN Business. „Vaš radni odnos ovde prestaje odmah”, kazao je on, a zatim dodao da zaposleni mogu da očekuju e-poštu od HR-a sa detaljima o beneficijama i otpremninama.\nEvidentne posledice ovakvog poteza pokušao je da ublaži finansijski direktor ove kompanije Kevin Rajan (Kevin Ryan).\n„Otpuštanja su mučna, posebno u ovo doba godine“, rekao je on u izjavi za CNN Business navodeći da je takav korak bio neophodan kako bi firma ostala na površini u uslovima „radikalnog razvoja situacije na tržištu nekretnina“.\nIpak, Garg je rekao da je ovakva odluka doneta zbog neadekvatne tržišne efikasnosti, učinka i produktivnosti. Magazin Fortune je kasnije izvestio da je on optužio zaposlene da „kradu“ od svojih kolega i kupaca tako što su neproduktivni i rade samo dva sata dnevno.\n„Ovo je drugi put u karijeri da činim ovako nešto, a to ne želim da radim. Poslednji put kada sam to uradio, plakao sam“, rekao je Garg u razgovoru, koji je ostao kratak i bez emocija.\nGarg je ranije bio umešan u kontroverze, o čemu svedoči i mejl koji je poslao zaposlenima do kojeg je došao Forbes, a u kom ih je optužio da su previše spori, nazivajući ih “glupim delfinima”.\nVodeće kriptovalute nastavljaju oštar pad\nOdlazak navijača na Svetsko prvenstvo u Kataru je „skup sport“\nEvropa da ograniči Maskovu dominaciju\nSajt The Daily Beast u avgustu izvestio da je jedan od Gargovih „najodanijih vojnika“ dobio ogromne pogodnosti, kao što su milione dolara vredne akcije, ali da je kasnije ta osoba dobila administrativno odsustvo zbog maltretiranja ostalih zaposlenih.\nHipotekarni zajmodavac koji podržava Softbank najavio je u maju da izlazi na berzu preko SPAC-a i prošle nedelje je dobio 750 miliona dolara u gotovini kao deo posla. Kompanija je spremna da u svom bilansu ima više od milijardu dolara.\nLIFESTYLE PANDEMIJA RADNICI\nHrvati žele da regulišu pitanje radnika preko online platformi\nPOLOVINA SEZONACA ANGAŽOVANA PREKO APLIKACIJE Prijavom radnika u budžetu 3,3 miliona…\nCIRQUE DU SOLEIL PRED BANKROTOM Otpušteno 95 posto zaposlenih nakon otkazanih nastupa…\nPlatforme postale atraktivno mesto za rad


Umetnici moraju da budu ratnici, da osvajaju nove teritorije, sebe i svoje slabosti, napisala je svojevremeno Marina Abramović povodom svoje retrospektivne izložbe Umetnik je prisutan, održane u njujorškom Muzeju moderne umetnosti (MoMA). Tom prilikom, Abramović je izvela i svoj čuveni performans, koji je podrazumevao istrajno sedenje na stolici, i to šest sati sedmično, tokom tri meseca, dok se pred njom smenjivalo hiljade posetilaca, koji su mogli da zauzmu poziciju na suprotnoj praznoj stolici i pogledaju umetnicu u oči.\nNeko se proteklih dana, nakon posete Aleksandra Vučića Beloj kući, zgodno dosetio i napravio foto-montažu predsednika i umetnice u identičnoj situaciji iz pomenutog performansa, pri čemu je iskorišćen autentični kadar Vučićevog sedenja u Beloj kući, nasuprot Trampa, prilikom potpisivanja isto tako neočekivanog sporazuma.\nPolitika je puna iznenađenja, reklo bi se, ali zato je ovaj trenutak postao toliko viralan na društvenim mrežama, da je za kratko vreme postao glavni topik, ne samo u reakcijama običnog sveta, već i predstavnika visoke svetske politike.\nScenu Vučićevog sedenja u Beloj kući komentarisala je portparolka ruskog Ministarstva inostranih poslova Marija Zaharova, koja je tom prilikom preporučila Vučiću da se u takvoj situaciji bolje sedi na način jedne Šeron Stoun, prekrštenih nogu, nego što je to on učinio u svom nevoljnom performansu s Trampom. Političari koji sede na dve ili više stolica obično završe kao predmet sprdnje, kao što se to dogodilo autoritarnom predsedniku Srbije, koji je otišao u Vašington, ostavljajući tehničku vladu da potpisuje deklaracije podrške i aplaudira iz Beograda.\nPolitičari koji sede na dve ili više stolica obično završe kao predmet sprdnje kao što se to dogodilo autoritarnom predsedniku Srbije, koji je otišao u Vašington ostavljajući tehničku vladu da potpisuje deklaracije podrške i aplaudira iz Beograda\nDok je sedeo na toj stolici, mogao je da pomisli na ono što će njegov bliski saradnik Marko Đurić, naslednik političke loze Pašića, uskoro izneti na društvenim mrežama. A to su stolice i sedenje na različitim mestima, naročito u Kremlju. Naime, nakon komentara Zaharove, Đurić je skočio da odbrani svog predsednika, upozoravajući da on ne dozvoljava da neko vređa „ponosnu Srbiju“, naročito ne oni gde je predsednik Vučić sedeo i po sat i po, čekajući na prijem. No niko se nije naljutio na Putina zbog tog i takvog sedenja, reklo bi se gubljenja vremena na običnim stolicama u čekaonicama Kremlja, ali je zato Marija Zaharova postala glavna meta srpskih tabloidnih i pridruženih medija.\nObračun sa zvaničnim stavom Rusije, koji je iznela portparolka Zaharova, praveći duhovito poređenje Vučićevog sedenja sa scenom iz Niskih strasti, preraslo je u mizogini talas, nimalo neobičan za domaće medije, ali utoliko simptomatičan jer se prvi put oštrica Vučićeve medijske mašinerije okrenula protiv Rusije, što je direktni rezultat njegovog performansa u Beloj kući.\n„Prostakluk i primitivizam“ Zaharove postali su eufemizam za distanciranje od ruskog uticaja, što je bacilo na muke Ivicu Dačića i njegov SPS, jer je „slučaj posta Zaharove“ doleteo u vreme predsednikove odsutnosti kao tektonsko pomeranje tla usled komponovanja nove vlade. Dačić je pokušao da celu stvar izgladi s ministrom inostranih dela Rusije Sergejem Lavrovom, ne bi li se ublažila dugo konstruisana slika o „vekovnom prijateljstvu Srbije i Rusije“. Naposletku, Zaharova se izvinila, neuverljivo objasnivši da njena opaska nije bila uperena protiv predsednika Srbije već prema Trampu.\nDok je sedeo na Trampovoj stolici, Vučić je mogao da pomisli na to kako taj performans izgleda u javnosti, ali to nije učinio jer bi se u tom slučaju to svakako odrazilo na govor njegovog tela, koje je u ovom slučaju odašiljalo poruku da mu sve ovo nije trebalo. Ovako je demonstrirao stanje sopstvene odsutnosti i malodušnosti, proizvedeno gubitkom domaćeg konteksta u kome se njegova autoritarnost, podržana medijima i armijom poslušnika, proizvodi kao i mit o uspešnosti Srbije pod njegovim rukovodstvom.\nPerformans sedenje na Trampovoj stolici, međutim, napravio je od njega školarca koji je zaboravio da napiše domaći zadatak, za koji će kasnije slagati da ga ima, ali kod kuće, i da mu je glavna tema bila „protok robe, kapitala i ljudi“. Događa se, ali ne u Ovalnom kabinetu.\nAutor: Saša Ilić, dobitnik NIN-ove nagrade za roman za 2019. godinu, za delo Pas i kontrabas


26. feb 2018. 21:21\nŠtab za vanredne situacije grada Pirota redovno prati situaciju na terenu o stanju puteva i ulica, sistema za vodosnabdevanje i grejanje. Stanje je redovno, tako da i pored većih padavina snega i ...\nOpasnosti od poplava nema, kanali blagovremeno uredjeni VIDEO\n25. maj 2016. 13:00\nBudžetom Pirota predvidjena su odgovarajuća novčana sredstva koja se godinama koriste za odvodnjavanje poljoprivrednog zemljišta i uredjenje kanala i reka. Na taj način, rešavanjem uskih grla i ...\nNema većih posledica od nevremena\n11. jun 2015. 09:00\nPirot je juče u poponevnim satima zahvatilo nevreme i pričinilo štete u nekim delovima grada. Na regionalnom putu Pirot – Planinarski dom, u naselju Prčevac, bujica je odnela delove asfaltnog ...\nPovećan nivo vodotokova, nema opasnosti od izlivanja\n26. jan 2015. 10:34\nShodno aktuelnoj vremenskoj situaciji Opštinski štab za vanredne situacije ovog vikenda bio je na terenu gde je kontrolisao stanje vodotokova u rečnim koritima i kanalima na području opštine Pirot. ...\n29. dec 2014. 12:03\n21. nov 2014. 10:17\nNa sastanku Opštinskog štaba za vanredne situacije analiziran je izveštaj o spremnosti javnih preduzeća i ustanova za predstojeću zimsku sezonu. Sreten Savov, član Štaba tim povodom kaže da je ...\nPreventivno delovanje Opštinskog štaba za vanredne situacije\n25. avg 2014. 11:34\nOpštinski štab za vanredne situacije organizuje redovno preventivne mere zaštite od poplava. Sreten Savov, član Štaba za vanredne situacije, kaže da je u toku obezbeđivanje i skladištenje džakova sa ...\nOpština spremna da reaguje u slučaju novih vremenskih nepogoda\n01. avg 2014. 09:04\nOpština Pirot spremna je za eventualne jače vremenske nepogode, koje se na našem području najavljuju tokom današnjeg dana. Sreten Savov, član Opštinskog štaba za vanredne situacije za Portal Plus ...\n27. jun 2014. 09:47\nDanas je održana sednica Opštinskog štaba za vanredne situacije radi analiziranja stanja nakon oluje – elementarne nepogode koja se dogodila 24.juna u popodnevnim časovima. Sednica je sazvana u cilju ...\nStanje na području opštine Pirot stabilno\n16. maj 2014. 14:03\nOPŠTINSKI ŠTAB ZA VANREDNE SITUACIJE -PIROTSAOPŠTENJEDana 16.05.2014 godine održana je Vanredna sednica Opštinskog štaba za vanredne situacije, a u vezi sa proglašenjem vanredne situacije na ...


Američki državni sekretar obećao "najjače sankcije Iranu u historiji"\nDržavni sekretar Mike Pompeo govori u Fondaciji Heritage, Washington.\nAmerički državni sekretar Mike Pompeo objavio je dalekosežnu listu zahtjeva neophodnih da bi Washington sklopio bilo kakav novi nuklearni sporazum sa Iranom i zaprijetio je sankcijama koje će "obogaljiti" iransku ekonomiju ukoliko Teheran ne promijeni ponašanje.\nPompeo je te zahtjeve iznio u govoru u konzervativnoj fondaciji Heritage, objašnjavajući strategiju Trumpove administracije poslije povlačenja iz iranskog nuklearnog sporazuma.\nPrema svakom eventualnom novom dogovoru, Iran mora da na neodređeno vrijeme odustane od rada na nuklearnom oružju, okonča proliferaciju balističkih raketa i prestane sa svojim "destabilizujućim aktivnostima" širom Bliskog istoka, insistira državni sekretar SAD.\nAko Iran ne promijeni kurs, SAD će "primjeniti do sada neviđeni finansijski pritisak", upozorio je Pompeo.\n"Biće to najjače sankcije u historiji", rekao je Pompeo. "Iranski režim se godinama bori širom Bliskog istoka. Kada naše sankcije budu u punom zamahu, boriće se da održi svoju ekonomiju u životu."\nTrumpova administracija obećala je da će ponovo uvesti sankcije koje su podignute 2015. u okviru nuklearnog sporazuma koji su potpisali Iran, SAD i nekoliko evropskih zemalja.\nEvropske zemlje održavaju pregovore sa Iranom u nastojanju da spase dogovor, ali nije izvjesno da će taj pokušaj biti uspješan. Međutim, takođe nije jasno da li SAD mogu da izvrše dovoljan finansijski pritisak na Iran bez podrške evropskih kompanija.


Milojević: Hoćemo još da pišemo istoriju\nRTV\t02.09.2018 14:04\nČesto kažem da istorija ima problem sa dalekovidošću, kako vreme bude odmicalo bićemo svesniji kakav smo uspeh napravili plasmanom u Ligu šampiona, ali idu nove utakmice i verujem da možemo još da pomeramo granice, rekao je trener fudbalera Crvene zvezde Vladan Milojević u intervjuu Tanjugu, tri dana nakon eliminacije Salcburga i istorijskog plasmana u elitno takmičenje.\nTrener koji je za manje od 15 meseci uspeo da ekipu uvede u Ligu Evrope posle 10 godina, zatim obezbedi prvo "evropsko proleće" posle 26 godina i sada istorijski plasman u Ligu šampione i spektakle protiv Napolija, Liverpula i Pari Sen Žermena, već se okrenuo novim izazovima.\n"Napravili smo mnogo lepih stvari, za klub, navijače, Srbiju, učesnici smo Lige šampiona, u samom smo evropskom kremu. Ipak, nemamo puno vremena za slavlje, to je samo trenutak posle utakmice", kaže 47-godišnji stručnjak, i sam bivši fudbaler crveno-belih.\nPoznat je kao vrlo strog, ozbiljan, odmeren, na rečima "škrt", ali ipak nije mogao da sakrije osmeh na konstataciju da je i protiv Krasnodara prošle godine u plej-ofu za Ligu Evrope i sad protiv Salcburga nosio istu nebesko-plavu košulju. Da li je u pitanju sujeverje?\n"Ako kažem da mi je sponzor tražio da nosim, šta ćemo onda? Moram da vidim sa njima da li ću je nositi u Ligi šampiona... Ne bunim se i da bude tako, sreću mi je donela", ističe Milojević.\n"Nisam kompetentan tako nešto da kažem. Stvarnost je šta možemo da učinimo sada, svi mi iz kluba i prema tome smo fokusirani. Drago mi je zbog ove generacije, to su veliki zvezdaši, jako je bitno što vole klub, to su i delima pokazali. U životu ne volim velike reči, samo dela, a oni su to pokazali".\nPodsetili smo Milojevića da je na početku pripremama za ovu sezonu na pitanje novinara Tanjuga o šansama za Ligu šampiona odgovorio sa "Uffff", aludirajući na ogromnu težinu zadatka.\n"Ne možemo da predvidimo budućnost, zato jeste zanimljivo. Na nama je da se trudimo, damo sve o sebe i verujemo, a ne bih da ispadne da govorim o lažnoj skromnosti. Uvek potenciram, uz Božiju volju treba verovati i prihvatiti kako bude. Mislim da smo zasluženo u LŠ".\nNapomenuo je i da je priželjkivao Salcburg na žrebu u plej-ofu, a sada kada ga je prošao raduje se duelima sa bogatašima iz Pariza, vicešampionom Evrope Liverpulom i drugoplasiranim timom Italije Napolijem.\n"Već sam jednom u Salcburgu pobedio, a i sad sam slavio... Dovodimo u Beograd tri velike evropske ekipe, sa fenomenalnim trenerima i igračima, svi oni su pretendenti za osvajanje LŠ. Ono što mi je drago je da ćemo gledati spektakle iz LŠ, drugačije i ne može, čak ne mogu ni prijateljske utakmice da se igraju sa njima. Borićemo se, verujemo u sebe, čuda su moguća i treba verovati".\n"Neko sam ko ne voli da gleda i meri novac. Fudbal je igra gde se bore dve strane 11 na 11, kad izađeš na teren svi su isti. Nemamo razloga da se plašimo ikoga, bez obzira na finansijske mogućnosti. Onda ne veruješ dovoljno u sebe. Ne igra novac, nikada i neće i ne može da bude primarna stvar, mada je bitna. Krivo mi je kad neko drugačije misli".\n"Pokazalo se da se utakmica igra 90 minuta. Ono što je jako bitno je da nismo odigrali prvo poluvreme kako umemo, nismo to bili mi. Greške su sastavni deo igre, nikada nisam zbog toga nekog okrivio, ja prvi grešim, ali smo u nastavku bili onako kakvi smo morali. Borili smo se za svaku loptu. Ulog je bio veliki, igrači su pokazali karakter".\n"Ne volim etikete da li sam nekog želeo ili ne, Bena je hteo ceo sportski sektor i ne prihvatam da je samo moj izbor. Drago mi je što je Ben pogodak svih nas, ali ima ih još. Ceo kolektiv je sjajan, samo je pitanje ko će da iskoči".\n"Salcburg moramo da arhiviramo i fokusiramo se na Vojvodinu. Uvek je lepo igrati u Novom Sadu, Vojvodina je respektibilan klub i u ovom trenutku ta utakmica nam je najbitnija. Tom metodom se vodimo i ovog puta", zaključio je Milojević, čovek koji se sigurno neće zadovoljiti pukim učešćem u Ligi šampiona, uz konstantnu glad za trofejima.\nZa sada, na domaćoj sceni...


SharePoint u sistemu Microsoft 365 SharePoint Server 2019 SharePoint Server 2016 SharePoint Server 2013 Enterprise SharePoint Server 2013 Još... Manje\nOtpremanje svih dokumenata u biblioteku za otpuštanje van Moguće je konfigurisati organizator sadržaja da smesti sve otpremljene dokumente u biblioteku za otpremanje, gde se metapodaci mogu uneti i proces prosleđivanja dovršiti.\nUpravljanje dupliranim prosleđivanjima Kada se dokument otpremi koji već postoji u biblioteci, organizator sadržaja može da koristi SharePoint verzije ili da promeni ime datoteke dodavanjem jedinstvenih znakova. Ovo obezbeđuje da se obe stavke, i postojeći dokument i duplikat, sačuvaju.\nMorate imati barem dozvole vlasnika sajta i funkcije objavljivanja moraju biti omogućene.\nIzaberite stavku postavke , a zatim odaberite stavku Postavke lokacije iz padajućeg menija.\nZa SharePoint , izaberite stavku postavke , izaberite stavku sadržaj na sajtu, a zatim stavku Postavke sajta.\nNa stranici Postavke sajta , u grupi Radnje na stranici izaberite stavku Upravljanje funkcijama sajta.\nU odeljku menadžeri pravila unesite korisnička imena koja su menadžeri pravila u organizaciji. Upravljači pravilima moraju imati dozvole „Upravljanje veb lokacijom“ za pristup stranici sa postavkama pravila organizatora sadržaja. Više informacija potražite u članku Kreiranje pravila organizatora sadržaja za usmeravanje dokumenata.\nNapomena: E-poštu mora da konfiguriše vaš SharePoint ili administrator mreže za server ili uslugu za ova polja za potvrdu.


POSLEDNJI PROTEST '1 OD 5 MILIONA' U 2019. GODINI\nPOSLEDNJI PROTEST '1 OD 5 MILIONA' U 2019. GODINI\nIzvor: Beta/N1,Lokalne novine | Obrenovac, 29.12.2019.\nUčesnici poručili: Zajedno smo koračali i odnosili pobede ove godine\nUčesnici protesta "Jedan od pet miliona" poručili su da se i u narednoj godini nastavlja "maraton dok se ne oslobodi svaki čovek" u Srbiji i podsetili da su tokom ovogodišnjeg "zajedničkog koračanja" postigli više pobeda, uključujući oslobađanje iz kućnog pritvora uzbunjivača iz Krušika Aleksandra Obradovića.\nProtest koji je pre svega bio posvećen slobodi izražavanja, završen je tako što su ulazna vrata Radio televizije Srbije prekrivena nalepnicama sa nazivima brojnih afera uz natpis "Pa šta".\n"Vučić je rekao 'Pa šta' kada je ministar policije Nebojša Stefanović slagao u aferi Krušik", rekla je jedna od organizatorki protesta studentkinja Valentina Reković, obraćajući se okupljenim građanima.\nOna je rekla da učesnicima protesta nije "pa šta" ni za jednu aferu i da im "nikad neće ni biti 'pa šta'".\nNa nalepnicama su ispisane afere "Jovanjica", "Krušik", "Kocke u Beogradu", "Oliver Ivanović", "Marija Lukić", "Milan Jovanović".\nReković je na platou ispred Filozofskog fakulteta rekla da su protesti pokazali da građani mogu da oslobode institucije, podsetivši da je utvrđeno da je doktorat ministra finansija Siniše Malog plagijat i da je uzbunjivač Obradović oslobođen kućnog pritvora. Ona je dodala da je SNS imala uspeha samo u tome što je napredovala u kriminalu, nepravdi i zabranjivanju ljudima da slobodne misle.\nNovinar Željko Bodrožić, predsednik Nezavisnog udruženja novinara Srbije, poručio je na početku skupa, da su mnogi novinari pogazili novinarsku profesiju i stavili se u službu propagande vlasti, ali da ipak još ima slobodnih novinara koji "čuvaju plamen slobodnog izražavanja isto kao što to čine učesnici protesta u borbi za osnovna ljudska prava svih građana".\nOn je čestitao građanima što čuvaju "plamen slobode uprkos zastrašivanju" u čemu učestvuju i mnogi novinari šireći "mržnju i lažu", a kako je naveo, to rade sve televizije sa nacionalnom frekvencijom i skoro sve lokalne TV stanice kao i brojni pisani mediji.\n"Vlast preko tih medija hipnotiše građane koji veruju da postoji zlatno doba, iako ih surova realnosti demantuje", rekao je Bodrožić.\nOn je kazao da će takvi novinari, kada aktuelna vlast ode, morati da objasne zašto su lagali i bili propagandisti, zašto, kada su pisali o pobedama SNS-a na izborima, nisu obaveštavali građane i o nepoštenom izbornom procesu, kupovini glasova i zloupotrebama državnih resursa u partijske svrhe.\n"Verujem da će uskoro svanuti dan kada će plaćeni propagandisti morati da objasne građanima zašto informišući ih o izgrađenim putevima nisu govorili da je svaki kilometar preplaćen, jer nema javnih tendera i konkursa i zašto su ih obasipali informacijama o radnim mestima, a nisu iznosili činjenice da su najmanje plaćeni i da se subvencije koriste da bi se radnicima isplaćivali te bedne plate", rekao je Bodrožić.\nOn je rekao kako veruje da će uskoro i direktori i urednici RTS-a takozvanog javnog servisa, koji svi građani plaćaju, morati da objasne kako su "svestrano obaveštavali o požarima u Australiji, a skrivali požar koji je progutao požar kuću kolege Milana Jovanovića u Vrčinu".\nPrema njegovim rečima, novinari koji su se stavili u službu režima, moraće da objasne kako su mogli da informišu javnost o protestima u Parizu, ali ne i u Beogradu, o uzbunjivaču Asanžu i Snoudenu, a ne i o uzbunjivačju Obradoviću iz Krušika.\nNa početku protestne kolone nošena je velika šetalica sa natpisom "Bojkot".


Objavljeno: 17.06.2022. • 12:24 Autor: Ministarstvo evropskih poslova\nCrna Gora ostaje najnaprednija država u procesu evropske integracije, a Švedska daje punu podršku evropskoj perspektivi država Zapadnog Balkana. U susret predsjedavanju Savjetom EU od januara 2023, Švedska će nastaviti da podržava Crnu Goru u ubrzanju reformi u procesu evropske integracije, poručeno je sa sastanka potpredsjednice Vlade i ministarke evropskih poslova, Jovane Marović sa ambasadorkom Švedske u Crnoj Gori Anikom Ben David.\nAmbasadorka Švedske, Ben David uputila je čestitke povodom formiranja nove demokratske Vlade i istakla da sa ovom institucinalnom postavkom Crna Gora pokazuje demokratsku zrelost i čvrstu volju za dalji napredak na putu ka EU.\n„Radujemo se daljoj saradnji između dvije države u svim oblastima od zajedničkog interesa. Švedska može ponuditi ekspertsku podršku u oblasti ogranizovanog kriminala i korupcije, a razmjena najboljih praksi može dati dodatni impuls daljem napretku Crne Gore u dijelu vladavine prava“, kazala je Ben David.\nOna je zahvalila na podršci Crne Gore za članstvo Švedske u NATO Alijansi, istakavši da je u ovim teškim trenucima izazvanim oružanim sukobom u Ukrajini narušena bezbjednosna perspektiva i da je jako važno pokazati spremnost na prijem u strukturu koja garantuje mir i stabilnost.\n„Prijem još jedne demokratske države u NATO znači samo čvršću i stabilniju porodicu država u okviru Alijanse i daje dodatni impuls saradnji EU i NATO u dijelu bezbjednosnih pitanja“, poručila je Marović.\nKada su u pitanju aktivnosti na planu evropske integracije Crne Gore, Marović je ukazala da je najvažniji zadatak mandata Vlade upravo ubrzanje reformi na tom putu, te da će Ministarstvo evropskih poslova kao koodinator ovog procesa nastojati da izvrši reorganizaciju pregovaračke strukture kako bi ona bila operativnija i efikasnija u odgovoru na sve zadatke koji proizilaze iz evropske agende.\nTakođe, dodatno je pojasnila da je u fokusu ispunjavanje privremenih mjerila u poglavljima 23 i 24, te da bi dobijanjem završnih mjerila Crna Gora dobila priznanje za rezultate ostvarene do sada, kao i ohrabrenje za dalji nastavak reformi u oblasti vladavine prava.\n„Zavšna mjerila u poglavljima 23 i 24 predstavljaju dvije strane jednog novčića – politički i tehnički dio procesa, i Crna Gora očekuje da će njeni rezultati na tom planu biti prepoznati“, kazala je Marović.\nOna je dodala da stabilna podrška građana članstvu Crne Gore u EU dodatno obavezuju sve političke aktere da rade na ubrzanju reformi kako bi Crna Gora postala sljedeća članica evropske porodice država.\nJovana Marović Anika Ben David\nMarović: Crna Gora je regionalni lider u evropskim integracijama 11.05.2022.\nFrancuska vidi Crnu Goru kao ozbiljnog kandidata za članstvo u EU 06.06.2022.\nMarović i Lundberg: Saradnja sa sistemom UN podrška na evropskom putu 03.06.2022.\nMarović Preskeru: napredak u vladavini prava prioritet Vlade 06.06.2022.


Belgrade Banging dovodi StadiumX - WANNABE MAGAZINE\nBelgrade Banging dovodi StadiumX\nZvezde u usponu elektronske scene, mađarski DJ duo, čija je pesma zvanično najviše puštana od strane najvećih svetskih EDM izvođača na festivalu Ultra Music Miami 2014, dolazi u Beograd jednim specijalnim povodom. David i Sullivan koji čine StadiumX nastupaju 25.oktobra na prvom rođendanu najboljeg party brenda u Srbiji – Belgrade Banging.\nIz Budimpešte dolaze nam dva producenta, koji su do sada nastupali u svim poznatijim svetskim klubovima i na najatraktivnijim klabing destinacijama. Od mnogobrojnih nastupa širom sveta izdvajaju se: Protocol Reboot ADE u Amsterdamu, zatim F**k me I’m famous žurka u klubu Pacha na Ibizi, gde su nastupali zajedno sa David Guettom po njegovom specijalnom pozivu.\nStadiumX od februara ove godine izdaje muziku za Protocol Recodings, izdavačku kuću Nicky Romera. Traka koja ih je proslavila, postala hit u celom svetu i došla do prvog mesta na Beatport chart-u je “Howl at the moon”, koju su uradili u saradnji sa Taylr Renee.\nAtmosferu sa nastupa StadiumX-a možete pogledati na fotografijama i videu, na kojima se vidi koliko pozitivne energije i talenta pokazuju David i Sullivan. Podjednako veliki spektakl očekuje se i u Beogradu, kada će Belgrade Banging proslaviti svoj prvi rođendan. Belgrade Banging Birthday biće, prema rečima organizatora, mesto spajanja najboljih EDM hitova, energije, adrenalina, skakanja, slobode, ispunjenja, ljubavi i prijateljstva.\nU oktobru, Beograd će biti domaćin svetski poznatih DJ-eva i producenata elektronske dance muzike (EDM), trenutno jednog od najpopularnijih muzičkih pravaca u Evropi i celom svetu.\nViše informacija na www.belgradebanging.rs.


► NBS: Dinar ojačao zbog bolje makroekonomske situacije, većih investicija i\n"To je sve doprinelo boljoj uravnoteženosti ponude i tražnje za devizama", rekao je on na predstavljanju izveštaja o inflaciji u NBS.\nPrema njegovim rečima, zabeležen je i sezonski veći otkup efektivnog stranog novca i pojačana kreditna aktivnost banaka.\nDodao je da je neto prodaja deviza rezidentima u drugom kvartalu ove godine u odnosu na prvi kvartal, smanjena za oko 15 odsto, a nerezidentima za oko 60 odsto.\nNeto otkup efektivnog stranog novca, kako je dodao, povećan za oko 40 odsto u drugom kvartalu u odnosu na prvi kvartal.\nDragašević je podsetio da je zvanični srednji kurs NBS danas 119, 4067 dinara i dodao da je dinar na najjačem nivou u odnosu na evro od 6. novembra 2014. godine.\n"Od aprila imamo apresijacijske pritiske, koji su doveli do jačanja dinara prema evru za 3,8 odsto", rekao je on i dodao da je u tom peridu NBS kupila 815 miliona evra.


Amerika prelomila: Turska izbačena iz programa F-35 - Sputnjik Srbija\n08:08 08.06.2019 (osveženo 09:51 08.06.2019) Preuzmite kraći link\nKako je rekla, SAD visoko ocenjuju dijalog Vašingtona i Ankare, kao i strateško partnerstvo koje postoji između dve zemlje, ali su razočarane najnovijom odlukom Turske.\n„Ruski protivvazdušni sistemi S-400 nisu kompatibilni sa američkim avionima F-35. Jasno smo o tome rekli na više nivoa, kao i da Turska neće dobiti te avione ako kupi ruske sisteme“, istakla je.\nLordova je ujedno i dodala da ništa od svega toga nije nepopravljivo, te da u slučaju da Turska reši da ne kupi ruske sisteme, Amerika će istog časa obnoviti saradnju.\nOglasio se i vršilac dužnosti američkog ministra odbrane Patrik Šenahan koji je Ankaru obavestio da će, u slučaju kupovine ruskih sistema, 31. jula prestati obuka turskih pilota i da svi turski državljani povezani sa programom razvoja F-35 moraju napustiti SAD do kraja jula.\nU Šenahanovom pismu turskom kolegi Hulusi Aki navodi se i da Turskoj neće biti isporučena poslednja četiri aviona F-35 koje je ta zemlja kupila.\nF-35, S-400 „Trijumf, razočaranje, Pentagon


Vesti online / Sport / Košarka / Maljković: Obećavam samo mnogo rada\nNovi izazov u karijeri: Marina Maljković\nMaljković odrađuje prve nedelje priprema sa Lionom, a pred njom je težak posao uigravanja ekipe, pogotovo jer će se neke igračice priključiti tek posle nastupa u ženskoj NBA ligi i prvenstvu Afrike.\nSa druge strane, klub se zbog finansijskih prekršaja prethodne uprave nalazi u specificnoj poziciji, s obzirom da će srpska selektorka u oktobru, kada su na programu i najteži mečevi francuskog šampionata, na raspolaganju imati između pet i osam prvotimki.\n"Ja sam veoma zahtevna prema sebi i uvek sam imala visoke ambicije u svim klubovima gde sam radila. Tek sam stigla u Lion i još je teško govoriti o krajnjim dometima ekipe. Trebaće nam dosta vremena tokom prve sezone. Sve što mogu da obećam je mnogo rada, a ja sam sigurna da će ovaj rad dati rezultate. Ništa me ne plaši", rekla je Maljković.\nOna je dodala da je u sličnoj situaciji bila od kada je preuzela Hemofarm iz Vršca, pa sve do odlaska iz Partizana. Maljković je zbog rezultata sa reprezentacijom Srbije i Partizanom i zbog poznavanja francuskog jezika prilično interesantna tamošnjim medijima.\n"Privukla me ideja kluba, a ja neću poreći da je Francuska imala prioritet. Pošto sam živela pet godina u Limožu i Parizu, francuski način života mi je veoma blizak. Na kraju, posle svih uspeha u Srbiji bilo je vreme da odem negde drugde", kazala je ona.\nNa pitanje da opiše sebe kao trenera, Maljković je poručila da traži puno, ali i da puno daje.\n"Postavljam puno pitanja. Ali u svakom odnosu, kada puno dajete, očekujete isto i obrnuto, da puno dobijete. Nijedna osoba neće imati problema da radi sa mnom", kazala je Maljković.


Putin: Nisam oduševljen govorom Grete Tunberg - IndeksOnline.rs\nNaslovna PLANETA Putin: Nisam oduševljen govorom Grete Tunberg\nMOSKVA – Ruski predsednik Vladimir Putin izjavio je danas da ne deli entuzijazam u vezi sa govorom švedske aktivistkinje za očuvanje životne sredine Grete Tuberg u Ujedinjenim nacijama i osudio korišćenje dece i tinejdžera radi ostvarivanja tuđih interesa.\n“Možda ću vas razocarati, ali ne delim entuzijazam zbog govora Grete Tunberg”, rekao je Putin na Ruskoj energetskoj nedelji.\nOn je ocenio da je dobro da tinejdžeri i mladi usredsrede pažnju na probleme današnjice, uključujući zaštitu životne sredine, prenosi TAS S.\n“Međutim, kada se deca i tinejdžeri koriste radi nečijeg interesa, to je vredno osude”, poručio je ruski predsednik.\n“Siguran sam da je Greta veoma ljubazna i iskrena devojčica, ali odrasli moraju da učine sve što mogu da ne dovode tinejdžere i decu u ekstremne situacije”, rekao je Putin.\n“Kako se usuđujete? Ukrali ste moje snove”, poručila je u UN 16. godišnja devojčica koja je pre više od godinu dana započela proteste ispred švedskog parlamenta, a što je kulminiralo globalnim protestima protiv klimatskih promena.


Ruski žestok udar i poruka: Ovo ćete dobiti koliko da ne pomislite da smo slabi ... | WebTribune\nHome IZBOR Ruski žestok udar i poruka: Ovo ćete dobiti koliko da ne pomislite da smo slabi …\nSvega nekoliko dana posle prvog sastanka lidera Rusije i Sjedinjenih Država Vladimira Putina i Donalda Trampa, koji je dao nadu u smanjenje napetosti između dve sile, iz Vašingtona je stigla vest da Bela kuća podržava nove antiruske sankcije sadržane u nacrtu zakona koje razmatra američki Kongres.\nPritom, administracija Donalda Trampa nezadovoljna je nekim odredbama dokumenta koji predviđa ograničenje ovlašćenja samog predsednika SAD. Senat je, da podsetimo, još sredinom juna ogromnom većinom glasova odobrio amandman o proširenju sankcija protiv Rusije.\nSenatori, između ostalog, predlažu da se smanji maksimalni rok tržišnog finansiranja banaka koje su pod sankcijama na 14 dana, a za kompanije petrohemijskog sektora do 30 dana. Nacrt zakona predviđa i da predsednik SAD može preduzeti mere protiv kompanija koje nameravaju da ulože više o pet miliona dolara godišnje ili milion jednokratno u izgradnju ruskih eksportnih cevovoda, kao i ako im pruže usluge i informativnu podršku. U posebnoj tački govori se o težnji Sjedinjenih Država da se suprotstave izgradnji gasovoda „Severni tok 2“.\nDirektor Centra geopolitičke ekspertize Valerij Korovin za Sputnjik ocenjuje da će, ukoliko američke vlasti istraju na ovakvoj politici, to pre svega naneti štetu njihovim interesima.\n„Ove sankcije su zapravo nekakav ostatak prethodne epohe — njih je Tramp dobio u nasleđe od administracije Obame. Kako postoji veoma jak otpor unutar američkih elita koje se suprotstavljaju Trampu i njegovim pokušajima da se približi Rusiji, sankcije razumljivo ostaju efikasno sredstvo destabilizacije rada administracije novog predsednika. Sankcije su i glavna prepreka na putu realnog približavanja pozicija sa Rusijom i konsolidacije napora da se reše ključna pitanja koja stoje ispred SAD.\nZato će ovaj korak udariti po američkim interesima, a tu najpre mislim na situaciju na Bliskom istoku i u Siriji. Oni su započeli isuviše spoljnopolitičkih avantura i nemaju kapacitet da sve to samostalno završe, a upravo ove sankcije, između ostalog, stoje na putu rešavanja njihovih problema“, objašnjava Korovin.\nStav Korovina deli i američki časopis „Volstrit džornal“ koji navodi da će nove sankcije, u slučaju usvajanja, naneti značajnu štetu američkim naftnim kompanijama i pomoći konkurentima iz Rusije i Kine. Zakon će, naime, zabraniti američkim naftnim kompanijama da učestvuju u bilo kom projektu u kom učestvuju ruske kompanije koje su pod sankcijama, a u praksi to znači da su američke firme automatski isključene iz velikih projekata.\nU međuvremenu, Rusija, koje je imala strpljenja prema Vašingtonu i upravo zato na prethodne provokativne poteze nije odgovarala recipročno, sada planira da, kako piše list „Izvestija“, protera 30 američkih diplomata i zapleni nekoliko objekata u vlasništvu SAD u Rusiji.\nKako navodi ruski list, na ovakve mere rusku stranu je naterala odluka Vašingtona da ne vraća imovinu ambasade koja je zaplenjena u decembru 2016. godine. Ovo pitanje je ostalo nerešeno i nakon sastanka predsednika Rusije Vladimira Putina i predsednika SAD Donalda Trampa u Hamburgu.\nVašington nije saopštio da ima plan za rešavanje krize, a u Moskvi kažu da ne žele da uvedu ovakve mere, ali da ne mogu da ostave bez odgovora neprijateljski akt Sjedinjenih Država. Valerij Korovin smatra da je uvođenje recipročnih mera u ovom konkretnom slučaju — najefikasniji metod.\n„Čini mi se da bi ove mere, zaplena imovine i proterivanje diplomata, trebalo da otrezne i ohlade usijane glave u Vašingtonu, kako bi osetili na svojoj koži ono što rade drugima. Amerikanci ne shvataju gest dobre volje, a jednostrane ustupke prihvataju kao slabost. Sa recipročnim merama će shvatiti da imaju posla sa jakom državom i da bi možda trebalo razmisliti o promeni taktike“, kaže Korovin.\nA povodom predloga američkog kongresmena Dona Bejera da Predstavnički dom razmotri amandman na projekat vojnog budžeta kojim se zabranjuje finansiranje zajedničke grupe sa Rusijom za borbu protiv sajber–pretnji, politikolog i stručnjak za SAD Dmitrij Mihejev kaže da takva inicijativa polazi od pretpostavke da su se ruski hakeri umešali u američki izborni proces. To znači da se oni plaše da bi dalja saradnja sa ruskim vlastima u oblasti sajber–bezbednosti učinila američki sistem dodatno ranjivim, kaže Mihejev i dodaje da Tramp misli drukčije.\n„Iz perspektive samog Trampa možda stvari izgledaju tako da su Rusi možda i probali nešto da urade, ali američki sistem je funkcionisao na način kako je trebalo da funkcioniše i on je legitimno pobedio. Saradnja sa Rusijom upravo u ovoj oblasti je potrebna i čak neophodna, jer bi se morao ustanoviti kanal komunikacije. Postoji zajednička opasnost da neka treća država može hakerskim napadom da na primer ograniči distribuciju električne energije ili da na neki drugi način parališe ili SAD ili Rusiju upadom u neki značajan sistem. U današnje vreme je „sajber–oružje“ podjednako važno, ako ne i važnije ili u neku ruku efikasnije od atomskog“, kaže Mihejev.\nPrema mišljenju Mihejeva, saradnja Rusije i SAD na planu sajber–bezbednosti je apsolutno neophodna.\n„Ako se javi problem između SAD i Rusije, bilo bi jako dobro da postoji ugovor koji bi regulisao saradnju u sajber–sferi. Baš kao što u oblasti atomskog oružja postoji specijalan kanal komunikacije, kada na radaru Vašington vidi nešto nejasno, uvek može da pozove Moskvu i da momentalno razjasni da li su u pitanju rakete ili neočekivano jato gusaka, što se, iako smešno zvuči, ipak dešava. Ovakav način komunikacije bi morao postojati i u sferi sajber bezbednosti, kako bi u budućim nejasnim situacijama bilo moguće koordinisati postupke pre nego što, bez potrebe, izbije veći problem“, napominje Mihejev za Sputnjik.\n“Ako SAD aktivira ovaj sistem, Rusija bi mogla da UNIŠTI POLA AMERIKE”\nPostoji jedan razlog zašto neki pušači dožive duboku starost …\nZAHAROVA: Kada SAD prete S. Koreji “libijskim scenariom” prete i nama\nDаnаs slаvimо velike ČUDOTVORCE, Ako ste nesrećni, urаditе ovo i krеnućе vаm nа bоlје\nMOĆNI ERDOGAN IZAZIVA IMPERIJU: Odbio sastanak, Džon Bolton se vraća u SAD\nKAKO REŠAVAJU SPOROVE SA SRBIMA: Engleska od porodica žrtava traži 16.500€\nReči koje diraju dušu: Rane od porođaja će zarasti, ali to što je postala majka ostaviće je ranjivom zauvek …


Bez iznenađenja: Za Herceg TV od Grada Trebinja 40.000 maraka - Direkt Portal\n02.04.2020 16:04 gradska uprava, herceg tv, promocija, tenderi 0\nHerceg radio televizija iz Trebinja, koja se dovodi u vezu sa Lukom Petrovićem i SNSD-om, o čemu je „Direkt“ ranije pisao, dobila je od Grada Trebinja skoro 40.000 maraka bez PDV-a, jer je bila jedini ponuđač na tenderu koji je Grad prošlog mjeseca raspisao, ispostavilo se, baš za nju.\nGradonačelnik Trebinja Mirko Ćurić u programu Herceg televizije\nO ovome je „Direkt“ već pisao u tekstu Tradicionalni tenderi Grada Trebinja za provjerene medije, gdje smo dokazali da je Grad na čelu sa gradonačelnikom Mirkom Ćurićem ponovo namjestio tender za ovu medijsku kuću.\nNaime, Grad je sa Hercegom sklopio okvirni sporazum u iznosu od 39.910 maraka, koliko je iznosila ponuda Herceg TV-a, koji se jedini i mogao prijaviti na tender, jer je Grad Trebinje tražio precizno definisane uslove koje ova medijska kuća ispunjava.\nPodsjećamo, uslovi su bili da TV stanica mora imati “kvalitetno terestrijalno (zemaljsko) pokrivanje regije Hercegovina, tj. minimalno opština Trebinje, Bileća i Gacko”. Prema podacima koji su “Direktu” ranije dostavljeni iz Regulatorne agencije za komunikacije BiH (RAK), Herceg TV traženu pokrivenost ima baš u ovim opštinama.\nTakođe, Grad je zahtijevao da ponuđač “posjeduje vlastiti studio ili ugovor između ponuđača i TV stanice o zakupu istog, na području Hercegovine, uz svu prateću opremu, posjedovanje, realizacije, režije, montaže (najmanje dva montažna mjesta, mogućnost javljanja ispred zgrade Gradske uprave, najmanje u HD rezoluciji)”. Ranije istraživanje "Direkta" pokazalo je da, osim Herceg TV-a, ovaj uslov može ispuniti jedino Radio-televizija Republike Srpske (RTRS). Međutim, RTRS ne ispunjava druge stavke tražene u ovom tenderu - prema podacima Portala javnih nabavki nema najmanje dva ugovora vrijednosti 35.000 maraka za izvršenje istih poslova u posljednje dvije godine.\nOkvirni sporazum je sklopljen 31. marta ove godine i važi godinu dana.\nZa skoro 40.000 Herceg TV će morati da emituje priloge i javljanja uživo u ukupnom trajanju od 28 minuta, zatim da emituje 12 obavještenja i oglasa, zatim da izradi i objavi saopštenja predstavnika Grada, omogući gostovanje predstavnika Grada u udarnim terminima, te objavi saopštenja na svom internet portalu. Budući da je nakon promjene vlasničke strukture i uređivačka politika ovog medija doživjela zaokret, promocija Gradske uprave Herceg TV-u neće teško pasti.\nPodsjećamo, identičan tender sa identičnim iznosom i uslovima Grad Trebinje je raspisao prošle godine i okvirni sporazum sa Hercegom zaključio 28. maja 2019. godine.


Region Archives - Страница 43 од 43 - Njuz\nSa Aerodroma u Skoplju odstranjen je spomenik Aleksandra Makedonskog, preneli su danas makedonski mediji. Spomenik je uklonjen noćas, nakon što je prethodnih dana skinut naziv aerodroma koji je nosio ime tog antičkog vojskovodje, posle…\nIzvesno je da će se protesti u Makedoniji proširiti jer su građani shvatili da ne postoji politička opcija koja brani njihove interese. Makedoniju očekuje zanimljivo proleće koje može da dovede do stvaranja široke koalicije, ali, sa druge…\nMakedonska policija pronašla pet molotovljevih koktela na protestima\nMakedonska policija uhapsila je jednu osobu pod sumnjom da je pripremila pet molotovljevih koktela pronadjenih na protestu u Skoplju protiv promene imena Makedonije, javila je danas Televizija Telma. „Privedena je jedna osoba, a u toku…\nBeograd spreman da spreči dosad najveću pljačku Srba u Hrvatskoj\nDve su opcije: direktna primena Aneksa G koji štiti imovinu Srba ili potpisivanje bilateralnog sporazuma sa Zagrebom. Srbija bi sa slučajem otimanja privatnog vlasništva vrednog milijarde evra mogla pred Ujedinjene nacije i Evropsku uniju.…\nU trenutku eskalacije političkih napada na borbu protiv korupcije u Rumuniji, šefica antikorupcijske agencije, koja je stalno na meti „paljbe“, saopštila je da je u 2017. agencija procesuirala rekordan broj slučajeva. Glavna tužiteljka…\nMakedonski premijer Zoran Zaev je u intervjuu „Fajnanšel tajmsu“ (FT) ocenio da se Makedonija i Grčka približavaju rešenju dugogodišnjeg spora oko imena. U danas objavljenom intervjuu Zaev je izrazio nadu da bi to pitanje moglo da bude…\nČetiri opcije za promenu imena Makedonije, protest u Skoplju, zapaljena grčka zastava\nVlada Makedonije saopštila je da je posrednik UN Metju Nimic predložio četiri opcije za ime te države i da to nije predložila Makedonija. Vlada u Skoplju je saopštila da premijer Zoran Zaev nije rekao da je Makedonija iznela četiri…\nFabris Peruško predložen za novog poverenika za Agrokor\nHrvatska vlada predložila je danas imenovanje Fabrisa Peruška za novog poverenika za Agrokor. „S obzirom na nastale okolnosti Vlada danas predlaže opoziv vanrednog poverenika o čemu će obavestiti Trgovački sud i predlaže imenovanje…\nU Grdeličkoj klisuri punom parom, završavaju se kosine\nOtvaranjem Trga bajki počela ‘Beogradska zima’\nTramp „najlepše želje“ Bušovoj porodici nakon njegove smrti


I "Najki" se odrekao Armstronga\nAmerički biciklista, koji je u središtu doping skandala, objavio je i da više neće biti na čelu svoje humanitarge organizacije za borbu protiv raka "Livestrong"\nLens Armstrong (arhivski snimak)xLens Armstrong (arhivski snimak)\nLoše vesti za Lensa Armstronga stižu u talasima. Naravno - sve u vezi sa optužbama - i presudom – da je ipak koristio nedozvoljena stimulativna sredstva svih ovoh godina.\nDanašnji dan mogao bi da znači i definitivan kraj bilo kakve pozitivne priče u životu Lensa Armstronga. Osramoćeni biciklista jutros je objavio da više neće biti na čelu svoje humanitarge organizacije za borbu protiv raka – Livestrong. Odmah potom, Armstrongov najveći i najprivrženiji korporativni sponzor - kompanija „Najki“ - objavio je da raskida ugovor o sponzorstvu s njim, iako je prethodno saopštio da „stoji uz“ čoveka, koji je tako beskompromisno tvrdio da je nevin.\nU saopštenju, predsednik „Najkija“ Fil Najt je poručio da zbog naizgled neoborivih dokaza da je Lens Armstrong koristio doping i pogrešno navodio „Najki“ više od decenije, kompanija sa velikom tugom mora da raskine ugovor s njim. U sedištu „Najkija“ u Oregonu, fitnes centar koji je nosio Armstrongovo ime više se neće zvati tako. Kompanija je bila pod velikim pritiskom da se odrekne bicikliste, a u Portlandu su juče čak održane i ulične demonstracije.\n„Ne samo da su se dopingovali da bi ostvarili rezultate u sportu, već su naterali druge članove tima da koriste nedozvioljena sredstva“, kazao je jedan od učesnika demonstracija.\nU avgustu, Američka antidoping agencija (USADA) doživotno je zabranila Armstrongu da se takmiči i diskvalifikovala sve njegove rezultate u poslednjih 12 godina, otvorivši put da mu na kraju bude oduzeto svih sedam pobeda na Tur De Fransu i bronzana olimpijska medalja iz Sidneja 2000. Armstrong i dalje poriče da je ikada uzeo koristio nedozvoljena sredstva, ali skoro sve njegove timske kolege su do sada izašle u javnost sa tvrdnjama da jeste.\n„Poricati da je Lens koristio doping posle ovog izveštaja je kao da poričete da postoji zemljina teža“, naglasio je autor Denijel Kojl.\nNajava Armstrongovog povlačenja sa čela „Livestronga“ poklapa se sa pripremama za obeležavanje 15. godišnjice postojanja te humanitarne organizacije ovog vikenda. Armstrong kaže da je odluku da ode doneo kako bi grupa mogla da se fokusira na svoju misiju, a ne njegove lične probleme.


SINIŠA MALI: Mržnja opozicije prema Vučiću prelazi sve granice - Informer\nSINIŠA MALI: Mržnja opozicije prema Vučiću prelazi sve granice\n- Mržnja koju opozicija oseća prema predsedniku Vučiću prelazi sve granice normalnog i prelazi u svojevrsno ludilo, gde se više ne bira ni rečnik, ni metode, a ni mete. Sada su se ustremili na njegovu porodicu i decu, koju zasipaju monstruoznim pretnjama, što zaslužuje najstrašniju osudu - naveo je Mali u pisanoj izjavi.\nOn je dodao da je reč o nastavku kampanje koju opozicija već danima vodi u sprezi sa svojim medijima, a koja se, kaže, zasniva na zastrašivanju dece i nedužnih majki.\n"PODLOST, ZLO, BEZOBZIRNOST"! Rakić: Uvrede upućene Vučićevoj deci pokazuju jad i čemer lažne srpske elite okupljene oko Đilasa, Jeremića i Obradovića!\n- Očigledno im je to nova taktika, a s obzirom na to da nemaju nikakav konkretan program i plan za predstojeće izbore. Nadam se da će se urazumiti i prestati sa takvim divljačkim ponašanjem - naveo je Mali.\nSiniša Mali opozicija mržnja porodica Aleksandar Vučić\n(FOTO) MALOUMLJE ĐILASOVACA ZGROZILO SRBIJU Mržnja dotakla dno dna: Izvređan ne samo Vučić, već i devojčica koja je došla u Predsedništvo


InHoReCa | Radionice\nUpoznavanje sa osnovama revenue managementa, njegovom primenom, prednostima i koristima. Tokom radionice učesnici će imati priliku da saznaju ključne elemente koji su potrebni za efikasnu implementaciju revenue managementa.\nNaučite kako da vidite i promenite stvari koje se dešavaju u vašim timovima, a na prvi pogled nisu vidljive. Steknite i unapredite veštine dugoročnog uticaja na rezultate tima, bez obzira na aktuelne okolnosti. Inspiracija za prave lidere!\nCilj radionice je da predstavi trenutnu jedanaestu verziju USALI standarda, sisteme planiranja, praćenja i objava u hotelskoj industriji. Svrha radionice je upoznavanje ključnih operativnih i strateških indikatora (KPI) koje vlasnicima i menadžerima omogućavaju efikasno odlučivanje i uspešno vođenje hotela i pojednih poslovnih jedinica.


U Španije plate manje za 50%, al` za malo - SPORTSKI ŽURNAL\nIma pomaka, pošto je dogovoreno da igrači mogu da pregovaraju pojedinačno sa čelnicima klubova\nI peti sastanak Udruženja profesionalnih fudbalera Španije i čelnika La lige završen je bez dogovora u vezi smanjenja plata igračima.\nMeđutim, ima pomaka, pošto je dogovoreno da igrači mogu da pregovaraju pojedinačno sa čelnicima klubova.\nUdruženje je predlagalo da se smanji 20 odsto zarade, dok La liga razmatra smanjenje između 46 i 49 odsto plata u vreme epidemije.\nU međuvremenu, La liga je poslala protokol klubovima u kome stoji kako treba da se ponašaju dok se ne završi epidemija koronavirusa, kao i šta treba da rade kad dođe vreme da se igrači vrate treninzima na terenu.\nTako će pojedini igrači proći bezbedonosnu obuku kako bi edukovali ostale saigrači šta treba raditi da bi se izbegla infekcija.\nHumanitarni Klasiko Reala i Barselone\nLegendarni golman Iker Kasiljas predložio je odigravanje humanitarnog meča nekadašnjih igrača Reala i Barselone, a sav prihod bio bi uplaćen u fond za borbu protiv koronavirusa.\nPredlog je momentalno prihvatio bivši kapiten Barselone Andres Inijesta, kome se odmah priključio takođe bivši kapiten Ćavi, pa su putem društvenih mreža pozvali i ostale da se priključe.\nNije prošlo mnogo, eto ga još jedan kapiten Barse, Karles Pujol... Na potezu su Realovci.\nPrimera bi mogla da se nastavi derbijem Betis - Sevilja 11. juna


SVE VEĆI BROJ UGROŽENIH: Uzrok nasilja u Srbiji - ekonomska i socijalna nesigurnost\n"Ne možemo više da ćutimo pred činjenicom da se svakim danom sve više potvrđuje koliko kao društvo sve više propadamo u ambis, iz kojeg nam nema povratka", ističe se u saopštenju Konfederacije slobodnih sindikata\nObjavljeno: 13.07.2017. 17:12h\nFoto: Beskućnik u Beogradu; Autor: Filip Plavčić\nUzrok širenja nasilja u Srbiji je ekonomska i socijalna nesigurnost, ocenila je danas Konfederacija slobodnih sindikata, koja je zatražila od vlasti sistemske promene da bi se zaštitili životi građana.\n"Nismo u mogućnosti da izdržavamo svoje porodice od sve manjih zarada, niti da izađemo iz 'dužničkog ropstva' i sve većih dugova, nemamo adekvatnu besplatnu zdravstvenu zaštitu, nemamo ni adekvatnu socijalnu zaštitu i pomoć države za sve veći broj ugroženih kategorija građana", navodi se u saopštenju.\nPovodom jučerašnjeg ubistva deteta i majke u Beogradu, sindikat je zatražio da vlasti obzbede uslove za dostojanstven i bezbedan rad i život bez nasilja.\nEVROPSKA INVESTICIONA BANKA: 80 miliona evra za region, 120 miliona za Srbiju https://t.co/X81gYvpZtl pic.twitter.com/aYtVeCU2Cs\n"Ne možemo više da ćutimo pred činjenicom da se svakim danom sve više potvrđuje koliko kao društvo sve više propadamo u ambis, iz kojeg nam nema povratka", ističe se u saopštenju.\nDodaje se da Srbija nije socijalno odgovorna država već da je "očigledna borba za vlast, lično bogaćenje, privilegije i lažna obećanja".\n"Upozoravali smo na diskriminatorske zakone, koji se na silu donose i kojima nam sve više uskraćuju pravo na rad, bezbedne uslove za rad i pristojnu zaradu, zdravstvenu i socijalnu zaštitu, sa kojom običan radnik može normalno da živi sa porodicom. Upozoravali smo da bez poštovanja dostojanstva običnog radnika, nema ni pravičnog i socijalno odgovornog društva", navela je Konfederacija slobodnih sindikata.\nSVE JE ISTO, SAMO...: Cilj EU je da stvori mini Jugoslaviju na Balkanu\nDOK SE ČEKAO DOGOVOR, ROD OBRALA SUŠA: Malinari tvrde da je kasno za razgovore o otkupnoj ceni\nTagovi socijalna pomoćNestabilnostNasiljeDruštvoSrbijaSiromaštvoNovac


Republički štab za vanredne situacije RS produžio sve mjere - Radio Derventa - RTV Derventa vijesti\nHome Republika Srpska Republički štab za vanredne situacije RS produžio sve mjere\nby admin 16.08.2021.\nRepublički štab za vanredne situacije na današnjem zasjedanju donio je odluku da sve mjere u cilju sprečavanja virusa korona budu produžene do 30. avgusta, navodi se u saopštenju.\nRepublički štab za vanredne situacije, na današnjoj sjednici, apelovao je na građane da se u što većem broju vakcinišu protiv virusa korona, da bi se sačuvalo zdravlje ljudi, te održala stabilna epidemiološka situacija u Republici Srpskoj.\nS obzirom na to da se posljednjih dana bilježi rast broja zaraženih, štab poziva sve građane koji se do sada nisu vakcinisali da to učine što je prije moguće.\nKako navode, U posljednje dvije sedmice, među novozaraženim od virusa korona, prevladava mlađe, radno sposobno stanovništvo, a posebno je zabrinjavajuće da je više od devedeset odsto oboljelih lica, nevakcinisano.\nIz Štaba navode da vakcinacija u Republici Srpskoj odvija se nesmetano, a obezbijeđen je dovoljan broj vakcina protiv virusa korona, različitih proizvođača, za sve građane.\nInspektoratu Republike Srpske i nadležnim inspekcijama naloženo je da, cijeneći epidemilolšku situaciju, pojačaju kontrolu sprovođenja mjera protiv virusa korona.\nSvi zaključci Republičkog štaba za vanredne situacije dostupni su na portalu Vlade Republike Srpske u sekciji “Republički štab za vanredne situacije – Akti”, https://www.vladars.net, kao i na stranici Koronavirus u Srpskoj, https://koronavirususrpskoj.com/\nKilogram žive vage prasića u Srpskoj vraća se...\nRepublički praznik i neradni dan u Srpskoj


Gradonačelnik Novog Sada se sastao sa predstavnicima gradova i opština BIH – RTV Panonija\nHomeVestiGradonačelnik Novog Sada se sastao sa predstavnicima gradova i opština BIH\nGradonačelnik Novog Sada Miloš Vučević sastao se u Gradskoj kući sa učesnicima studijske posete iz gradova i opština Bosne i Hercegovine koji u Srbiji borave od 22. do 24. maja. Naime, USAID CRS projekat „RAST“ (Restoring Accountability and Supporting Transformation) u saradnji sa NALED-om organizuje studijsku posetu, između ostalih gradova, i Novom Sadu za gradonačelnike i koordinatore za LER iz deset BFC SEE opština i gradova (Bijeljina, Trebinje, Doboj, Laktaši, Gradiška, Gradačac, Zenica, Posušje, Jablanica i Novi Grad Sarajevo), kao i za predstavnike nadležnih ministarstava i partnerskih institucija iz Bosne i Hercegovine.\n– Imamo čast da ugostimo naše prijatelje iz Bosne i Hercegovine, iz oba entiteta, kako iz Federacije, tako i Republike Srpske. Razgovaraćemo sa predstavnicima lokalnih samouprava, kao i viših nivoa vlasti, koji su zajedno sa NALED-om i organizacijom USAID došli u naš grad sa konkretnom temom, a to je saradnja u oblasti privrede, odnosno povezivanje privrednika i jedinica lokalnih samouprava. Ovde smo da saslušamo jedni druge, da razmenimo međusobna iskustva i različita zapažanja, kao i sve ono što može biti zajedničko u cilju što boljeg odnosa prema privrednicima na teritorijama na kojima živimo. Smatram da je ovo dobra prilika da se upoznamo, da naši prijatelji čuju šta mi radimo u Novom Sadu na polju privrede, a da mi čujemo od njih kako oni rešavaju određene probleme i pitanja u tom sektoru – rekao je gradonačelnik Miloš Vučević.\n– U delegaciji koja je danas u poseti Gradskoj kući imamo gradonačelnike i načelnike oba entiteta, koji su nosioci sertifikata. Taj sertifikat poseduju 44 grada i opštine u regionu, a čak pola od toga pripada Federaciji, dok ga u Republici Srpskoj ima oko deset opština. Želimo ovu plodonosnu saradnju da nastavimo sa opštinama i gradovima Republike Srbije, kao i sa ostalim državama u regionu i da dobre ideje i politike implementiramo u destinacijama iz kojih dolazimo – rekao je Jozo Bejić.\nTeme o kojima se razgovaralo na sastanku u Gradkoj kući su bile usmerene na investicione potencijale grada, modele koji se primenjuju u pogledu jačanja i ostvarivanja dijaloga sa privredom, kao i na reforme koje je potrebno sprovesti u okviru lokalne administracije da bi se održala povoljna poslovna klim


MEKSIKO SITI - Međunarodni tim istraživača otkrio je potencijalno najstariju i najveću građevinu koju je drevna civilizacija Maja sagradila u džungli na jugoistoku Meksika. Građevinu koja podseća na veštačku visoravan, a za koju se veruje da je izgrađena oko hiljadu godina pre nove ere, dugačku oko 1.400 metara, široku 400 metara i visoku od 10 do 15 metara, otkrio je tim naučnika predvođen arheologom sa Univerziteta Arizona Takeši Inomatom, prenosi AP pozivajući se na britanski naučni časopis „Nejčr”. Visoravan za koju se veruje da se korišćena za rituale, otkrivena je laserskim skeniranjem iz vazduha između 2018. i 2020. godine, nakon čega su usledila iskopavanja. Arheolozi smeštaju izgradnju platoa između hiljadu i 800 godina godine pre nove ere, navodeći da je to najstarija\n20.04.2020 u 23:55\nMeksički predsednik moli narko kartele da ne dele pomoć stanovništvu\nMEKSIKO SITI - Meksički predsednik Andres Manuel Lopes Obrador danas je pozvao narko kartele u zemlji da tokom krize zbog pandemije korona virusa više ne dele stanovništvu pakete pomoći. Kako prenosi AP, Obrador je rekao da su takvi slučajevi primećeni na više mesta u Meksiku, ali je dodao da država protiv toga ne može ništa da uradi. „To je nešto što se događa, ne može biti izbegnuto”, kazao je meksički predsednik. On je dodao da bi narko karteli pre svega trebalo da se posvete svojim porodicama i da razmisle o svojim nezakonitim aktivnostima, a ne da se hvališu kako dele humanitarnu pomoć stanovništvu. AP navodi da se na video snimcima koji kruže društvenim mrežama vidi kako jedna od ćerki glavnog meksičkog narko bosa Hoakina „El Čapa” Gusmana stanovništvu deli humanitarne\n16.04.2020 u 23:56\nAmerika ubrzava izgradnju zida duž granice sa Meksikom\nVAŠINGTON - Dok se Trampova administracija bori sa epidemijom korona virusa, američki predsednik ne odustaje od svog velikog izbornog obećanja i nastoji da ubrza izgradnju zida duž graničnih linija na jugu SAD. Izgradnja graničnog zida bila je glavno Trampovo obećanje tokom predizborne kampanje 2016. godine, koje je postupno odlagano da bi se pretvorilo u neispunjeno obećanje sve do prošle godine kada je Trampova administracija krenula u agresivnu eksproprijaciju pograničnih privatnih poseda, uglavnom u državi Teksas, koristeći se u velikom broju slučajeva nadležnostima federalnih sudova. Advokati zemljoposednika na udaru eksproprijacije, upozoravaju da je administracija odabrala loš trenutak da krene u ovako agresivnu kampanju. „Tajming je loš, a ljudski gledano - veoma loš.


Vladimir Đukanović dao svoju diplomu na uvid | N1 Srbija\n11.07.2019. |19.20 >19.24 |\nSporna fakultetska diploma ministra Nebojše Stefanovića i dalje je u žiži, ali i dalje bez preciznih odgovora predstavnika vlasti. Umesto toga naprednjaci tvrde da je na delu smešan pokušaj blaćenja ministra, a sve zbog istrage o poslovanju preduzeća u vlasništvu Dragana Đilasa. Deo javnosti poziva ministra da obelodani ocene i diplomu.\n"Ovo Vam je diploma Pravnog fakuleta u Beogradu, izdata 2005. godine. Ja nisam bio neki bog zna kakav student", rekao je poslanik Srpske napredne stranke Vladimir Đukanović pokazujući svoju diplomu.\nIako nije bio "bog zna kakav" student, iako mu to niko nije tražio, Vladimir Đukanović jedini je naprednjak koji je svoju fakuletsku diplomu priložio kao dokaz.\nTraženi su, međutim, dokazi o tome kako je do diplome došao ministar unutrašnjih poslova Nebojše Stefanović. Da ih potraže pokušali su studenti "1 od 5 miliona" u Sava centru, gde je po sopstvenom priznaju, ministar Stefanović svojevremeno slušao predavanja.\nPošto u Megatrendu nisu našli ministrov fakultet, od Megatrenda su zatražili njegove ocene i diplomu na uvdi.\n"Duboko verujem da ministar Stefanović jeste završio fakultet, da bi on te svoje ocene već pokazao, da bi izašao i rekao: 'Evo ja imam diplomu, ovo su moje ocene, ja sam završio fakultet'. On to nije uradio već desetak dana", podseća Valentina Reković iz pokreta "1 od 5 miliona".\nI neće, ako bude slušao savete svog stranačkog kolege Vladimira Orlića.\n"Da mi Boško Obradović, batina Dragana Đilasa, ospori diplomu, ja bih se smejao u lice, kao što se sada smejem u lice ovim stvarima koje pričaju i govore", rekao je Orlić.\nSmešni su Vladimiru Orliću pokušaji da se ministru policije nanese šteta, sve zbog, kako tvrdi, istrage o poslovanju firmi Dragan Đilasa sa RTS-om.\n"Zbog toga što se drznuo da to kaže, što je dirnuo kao u osinje gnezdo, on doživljava tu, ja moram da ponovim smešnu kampanju blaćenja", kazao je Orlić.\nDok pitanja o ministrovoj diplomi vide kao smešna i nedostojna odgovora, naprednjaci traže odgovore na pitanja i priče stare sedam, osam i više godina. Na početku svakog je jedno ime i prezime - Dragan Đilas.\nDok vlast na pitanja o diplomi odgovara kontrapitanjima o bogaćenju, deo javnosti i dalje insistira na objašnjenju - kako je ministar Stefanović stekao diplomu.\n"Mislim da bi prvo morala premijerka da izađe i prosto objasni. Imali smo slučajeve u Nemačkoj gde su ministri podnosili ostavke jer se sumnjalo na plagijat", podseća Zoran Gavrilović iz BIRODI-ja.\nKako bi razvejali sumnje, Boško Obradović poziva ministra Stefanovića na TV duel... bilo kada i bilo gde, uz obavezne indekse.\nDiploma Nebojša Stefanović Vladimir Đukanović Megatrend Boško Obradović


“Srbija je sebi kao cilj postavila da do 2020. poveća udeo obnovljivih izvora u proizvodnji energije poveća na 27 odsto. Do sada smo mnogo toga uradili, ali je ostalo još mnogo. Važno je i da se umesto gubljenja vremena na fraze i političke parole koje se koriste što u predizborne svrhe, što radi opravdavanja troškova raznih konferencija, treba preći na ozbiljan i koristan rad u ovim oblastima,” naveo je ministar Antić. Vlada Srbije je, naveo je ministar, pitanja energetske efikasnosti i obnovljivih izvora energija razumela na taj način i napavila neke sigurne korake koji vode u pravom smeru. Antić je podsetio da je Srbija prva država Energetske zajednice koja je usvojila Treći energetski paket, da je uređen zakonodavni okvir za oblast obnovljivih izvora energije, a kao režultat toga da je u kratkom vremenskom roku Srbija dobila 63 megavata instalisane snage (najviše iz mini hidro-elektrana, solarnih elektrana, a manji iz vetroparkova).\n“Do kraja ove godine počinje izgradnja velikih vetroparkova sa snagom preko 480 megavata. Novi vetroparkovi, kako je rekao, koji će se na mreži naći već krajem 2018. i početkom 2019. godine. U narednih par nedelja na mrežu će biti priključen i vetropark snage od 6,6 megavata,” najavio je Antić.\nMinistar Antić je dodao i da je potencijal biomase u Srbiji oko 3,5 miliona tona ekvivalenta nafte ali da je veoma slabo iskorišćen. Namera Srbije je, nastavio je ministar, da se radi na daljoj uštedi energije, jer je samo tokom 2014. godine Srbija ostvarila uštede od 100.000 tona ekvivalenta nafte.\n“Srbija je uvela i instituciju energetskog menadžmenta, sa idejom da se kod velikih potrošača podigne svest o potrebi pravljenja energetskog bilansa. Od ove godine svaka jedinica lokalne samouprave obavezna je da zaposli jednu osobu koji će se baviti samo tim poslom. Uloga te osobe je da kroz prepoznavanje slabih tačaka obezbedi da lokalna samouprava ne baca energiju. Doneli smo čvrsto odluku da nećemo da bacamo energiju,” istakao je Antić. Velike srpske energetske kompanije su, čulo se na skupu, shvatile da treba ulagati sredstva u povećanje energetske efikasnosti, a ministar Antić je naveo primer EPS koji veliku pažnju poklanja smanjenju potrošnje energije u sopstvenim pogonima a uz to je u poslednje tri godine uložio više od 200 miliona evra u izgradnju elektrofiltera u svojim termokapacitetima.\nAmbasador Nemačke u Srbiji Aksel Ditman istakao je da su svi svesni da rezerve fosilnih goriva na zemlji nisu neiscrpne, a i da svi osećamo posledice klimatskih promena. On je naglasio da je neophodno da se na međunarodnom nivou zajednički deluje, jer klimatske promene se ne zaustavljanju na nacionalnim granicama.\n“Energetska tranzicija Energiewende je odgovor Nemačke, a ona nije samo politički projekat, već projekat čiji je cilj da se u budućnosti obezbedi da snabdevanje energijom u Nemačkoj bude održivo i efikasno,” rekao je Ditman. Svaki napredak je, prema njegovim rečima, prvobitno povezan sa investicijama, pa tako i energetska tranzicija zahteva finansijsku, naučnu i ekonomsku k\norist. “Siguran sam da odgovorno, ekološko i održivo snabdevanje energijom nije samo naša dužnost u borbi protiv klimatskih promena, već pruža i ogromne ekonomske mogućnosti,” rekao je ambasador Ditman.\nZamenica ambasadora Holandije u Srbiji Mariel van Mitenburg rekla je da energetska efikanost zahteva više izvora i veću brigu o životnoj sredini i naglasila da je jačanje energetske efikasnosti prioritet holandskog predsedavanja EU. Stalni koordinator UN i predstavnik UNDP u Srbiji Irena Vojačkova-Solorano ukazala je na aktivnosti svetske organizacije u Srbiji u podršci na polju energetske efikasnosti.


Tekstovi sa tagom: Kazahstan\nVzletnaya, noćni klub u gradu Almaty, ima posebno mesto među kazahstanskim ljubiteljima tehno muzike. Smešten u napuštenoj fabrici, te ukrašen lusterima i neonskim svetlima, klub se uklapa u prizore koji obično mogu da se vide u istočnoevropskim gradovima. Ali kada je Almaty u pitanju, tu se radi o muzičkoj anomaliji, te kultnom momentu, a u sredini koja je do skoro izbegavala underground prostranstva elektronske muzike. Sve do 2016. klub se selio sa jedne neobične lokacije na drugu: od krova tržnog centra do podnožja obližnjih planina, da bi konačno pronašao stalnu lokaciju, te postao simbol za „uradi sam“ klupsku scenu. U klubu nema mesta za ksenofobiju, homofobiju ili seksizam, te ne postoje posebna pravila, osim onoga da mržnja nije dobrodošla. Tako posetioci ne moraju da se pretvaraju da su nešto što nisu, a da bi se osećali sigurno, što je dragoceno, budući da je vrlo malo klubova u ovom gradu inkluzivno.\nAmaterska fotografkinja i aktivistkinja, Evgeniya Gor, napuštenim kazahstanskim mačkama pruža mnogo više od povremenih zalogaja, te radi na tome da čitav svet čuje za njih, te razume njihove probleme. Od 2006. godine radi na projektu „Among the worlds“, čiji je cilj rešavanje problema, te dokumentovanje procesa, a kada je počela projekat, Gor nije imala nikakvo prethodno fotografsko iskustvo. Glavna tema projekta jeste odnos građana prema mačkama lutalicama, te se ispostavilo da je fotografija korisno sredstvo, budući da bolje od bilo kojeg pisanog dokumenta ilustruje odnose, te posledice napuštanja onih koje su nekada zvali ljubimcima. Na kraju, cilj ovih fotografija nije samo da prikaže, već i da izazove empatiju kod posmatrača, te tako doprinese boljoj poziciji jednog dela mačijeg sveta.


RTCG - Radio Televizija Crne Gore - Nacionalni javni servis :: Ekonomija :: Nijedna turistička investicija nije zaustavljena\n02. 07. 2020. 12:33 >> 15:49 5\n"Sve ono što je učinjeno, izgradnja brenda koji je Crna Gora imala, činjenica da smo dom nekih od najvećih turističkih investicija na Mediteranu govori u prilog tome da nijedna od tih velikih investicija nije zaustavljena, već da nastavlja da se realizuje određenom dinamikom", saopštio je Davidović.\n"Imamo nekiloko stotina suvenirnica na podrucju crnogorskog primorja, samo u Kotoru 150. Oni su potpuno marginalizovani, nijedna ne radi, za koga če raditi... Tražim od Vas da reagujete, da pomognu tim ljudima. Ti ljudi su ostali mimo svega. Moramo očekivati", kazao je Andrijea Popvić (LP).\n"Pogledajte ovo. U Istri bilježe sjajne rezultate. Noćas opet, šest posto samo manje turista nego prošle godine. Turska preko 8, 5 miliona, čini mi se. Gospodine Davidovicu, đe vam je akcioni plan. Nijeste vi toliko neznaveni, mi smo pukli, mi nemamo centa", kazao je Branko Radulovuić (DF).\n"Očito kako se blize izbori, tako nailazimo na paušalne ocjene koje nijesu utemeljene na istini, nego na činjenicama", poručio je Predsrag Sekulić iz DPS-a.\n"Da bi se izborili sa krizom, jedino što jeste kriza je stvarno svjetska. I tu nema dileme, ali mjere koje vlast koja treba da rade, ali mjere koje radi vlada traba da budu usmjerena prema onima u ekonomijili ili turizmu da im se da ruka da ovu krizu izdrze. Ne treba im pomagati poslije avgusta nego sad kroz smanjenje PDV-a", rekao je Raško Konjević )SDP).\n"Oni koji su u ovom momentu najviše pogođeni treba da znaju da ova vlast i vlada čini ste da ublaze koliko najviše mogu posljedice pandemije da se što je moguće manje odraže na njihov život", navela je Nada Nenezić (DPS).\nTuristička sezona Damir Davidović


Otvoren Pakom IT centar u Nišu\nOtvoren Pakom IT centar u Nišu – Personal magazin\nIT sektor u Srbiji je od nedavno postao bogatiji za jedan impozantan informatički objekat – Pakom informatički centar. Zvanično otvaranje jednog od najsavremenijih IT centara priređeno je početkom decembra u…\nIT sektor u Srbiji je od nedavno postao bogatiji za jedan impozantan informatički objekat – Pakom informatički centar.\nZvanično otvaranje jednog od najsavremenijih IT centara priređeno je početkom decembra u prostorijama novog Pakomovog objekta u Nišu, koji se nalazi u blizini aerodroma „Konstantin Veliki“, u niškoj industrijskoj zoni „Sever“.\nNakon uvodne reči Predsednika Pakom grupe Srđana Pavlovića i Generalnog Direktora Dejan Pavlovića, brojnim visokim gostima, partnerima, klijentima i medijima obratio se Potpresednik Vlade Srbije i Ministar ekonomije Mlađan Dinkić: „Oni koji stoje u mestu i koji ništa ne rade, ne mogu da vode Srbiju. Srbiju mogu da vode samo oni koji vide napred, koji vide od drugih i koji su hrabri da povuku i u najtežim situacijama dalekovide poteze“. Istakao značaj otvaranja ovog centra, koji daje važan doprinos ispunjavanju evropskih standarda u Srbiji. Najavio je da će se u narednom periodu i njegovo Ministarstvo značajno uključiti u pomoć mladima u sticanju savremenih znanja iz informacionih tehnologija. Zatim su pristni gosti obišli čitav prostor novog informatičkog centra.\nStrategiju razvoja novih informatičkih centara Pakom je otpočeo u 2008. godini. Najpre je realizovan centar u Nišu, a još grandiozniji projekat u Beogradu još uvek je u fazi realizacije. Novootvoreni IT centar obuhvata sve segmente poslovanja Pakom Grupe – distributivni centar (PDC – Pakom Distribution Center), proizvodnju i montažu računara, servisni centar (Pakom Computers), komunikacioni i hosting centar (Pakom Internet), a na ovom prostoru naći će se i razvojni centar za nova softverska rešenja (Pakom Solution Center), centar za edukaciju kadrova i drugi. Sve to smešteno je na ogromnom prostoru korisne površine od 5.000 kvadratnih metara.\nOtvaranjem najveće privatne investicije u IT sektoru Srbije, pa i šireg regiona u ovom delu Evrope, Pakom Grupa je potvrdila svoju vodeću poziciju u informatičkoj tehnologiji na ovim prostorima. U realizaciju ovog ambicioznog projekta Pakom Grupa je investirala preko 3,5 miliona evra.\nProjekat je podržao i grad Niš, dajući Pakom Grupi u zakup gradsko građevinsko zemljište pod vrlo povoljnim uslovima. Svoj doprinos dala je i Agencija za strana ulaganja – SIEPA (Serbia Investment and Export Promotion Agency). Zahvaljujući njenoj subvenciji od 125.000 evra, Pakom informatički centar će moći da zaposli novih 25 mladih IT stručnjaka.\nOtvoren Pakom IT centar u Nišu was last modified: January 30th, 2010 by Redakcija\nIT centarMlađan DinkićPakomPakom ComputersPakom InternetPakom Solution CenterPDCSIEPA\nDopuna informacije o domenima objavljene na sajtu RATEL-a – “Dodela domena net.rs”\nSAPPHIRE lansirao HD 5670


NA DANAŠNJI DAN rođen Jovan Sterija Popović, jugoslovenski vaterpolisti osvojili zlatnu medalju :: Dešavanja u Bijeljini ::\n11. avgust 2020. / 14:09\nNA DANAŠNJI DAN rođen Jovan Sterija Popović, jugoslovenski vaterpolisti osvojili zlatnu medalju\nNa današnji 13. januara 1806. godine rođen je srpski pisac Jovan Sterija Popović, prvi srpski komediograf, koji je ismijavao mane tadašnjeg društva, naročito pomodarstvo, pokondirenost i nadriučenost. Poslije završetka studija prava u Kežmarku u Slovačkoj, radio je kao advokat u rodnom Vršcu, potom je prešao u Srbiju i postao profesor prava na liceju, prvo u Kragujevcu, pa u Beogradu.\nIstog dana 1991. godine na svjetskom prvenstvu u australijskom gradu Pert jugoslovenski vaterpolisti osvojili zlatnu medalju. Jugoslavija je prvi put postala prvak svijeta u vaterpolu u Madridu 1986. godine.\nU centru Beograda na dočeku Nove godine prema julijanskom kalendaru 1997. godine, poznate kao srpska Nova godina, u organizaciji beogradskih studenata i koalicije opozicionih partija „Zajedno“ okupilo se najviše ljudi na jednom mjestu u istoriji grada - procijenjeno je da je proslavi prisustvovalo između 500.000 i 700.000 Beograđana.\nBil Gejts, koosnivač "Majkrosofta", i zvanično najbogatiji čovjek u svijetu, 2000. godine prepustio je položaj izvršnog direktora Kompanije svom "broju dva" - Stivu Balmeru.


Rogan: Postavili smo neke standarde ispod kojih ne želimo da idemo\n19. april, 2019.\nSubotički Spartak u okviru 32.kola Super lige Srbije gostuje u Zemunu gde će odmeriti snage sa istoimenom ekipom. Jasno je da su ’’golubovi’’ favoriti, jer se nalaze u sjajnoj seriji od sedam pobeda, ali je jasno i da se domaćin grčevito bori za opstanak.\nDomaći tim je ove sezone ostvario samo tri pobede, uz deset remija i osamnaest poraza, pa sa 10 bodova na svom kontu trenutno zauzima poslednje 16.mesto na tabeli. U prethodnom kolu su kao gosti odigrali nerešeno sa ekipom Voždovca, a rezultat je bio 2:2. Gosti su ove sezone ostvarili jedanaest pobeda, uz osam remija i dvanaest poraza, pa sa 22 boda na svom kontu trenutno zauzimaju 9.mesto na tabeli. U prethodnom kolu su kao domaćini savladali ekipu Rada, a rezultat je bio 2:0. Ove sezone su se sastajali dva puta, prvi put u Subotici kada je meč završen podelom bodova nakon rezultata 2:2, a drugi put u Zemunu kada je ekipa Spartaka slavila rezultatom 0:2.\nŠef stručnog štaba ’’golubova’’ Predrag Rogan istakao je da očekuje mnogo drugačiji duel sa Zemuncima od prethodnog, zbog promene trenera, ali i da očekuje nastavak odličnog niza:\n’’Za kratko vreme očekuje nas nova utakmica, koja će biti sasvim drugačija, jer je naš protivnik promenio trenera. Gledali smo njihov meč protiv Voždovca i mogu reći da je to sada sasvim jedna druga ekipa sa novom hemijom i energijom. Očekuje nas teška utakmica, ali mi smo sada postavili neke standarde ispod kojih ne želimo da idemo. Očekujem da moji momci pruže još jednu dobru partiju sa dosta energije, žara, volje i želje za pobedom.’’\nMeč 32.kola Super lige Srbije između Zemuna i Spartaka igra se danas, u petak 19.aprila 2019.godine, sa početkom u 16:00 časova. Obezbeđen je direktan televizijski prenos ovog susreta na prvom programu TV Arena sport.